## Odluka o davanju suglasnosti trgovačkom društvu HT - Hrvatske telekomunikacije d.d., Zagreb na Standardnu ponudu za usluge međusobnog povezivanja HT - Hrvatskih telekomunikacija d.d. za telekomunikacijske operatore i davatelje usluga s dozvolom za pružanje javne govorne usluge u nepokretnoj mreži u Republici Hrvatskoj

### NN 82/2005 (6.7.2005.), Odluka o davanju suglasnosti trgovačkom društvu HT - Hrvatske telekomunikacije d.d., Zagreb na Standardnu ponudu za usluge međusobnog povezivanja HT - Hrvatskih telekomunikacija d.d. za telekomunikacijske operatore i davatelje usluga s dozvolom za pružanje javne govorne usluge u nepokretnoj mreži u Republici Hrvatskoj

# HRVATSKA AGENCIJA ZA TELEKOMUNIKACIJE

**1588**

Na temelju članka 12. stavka 1. točke 5., članka
12. stavka 3. Zakona o telekomunikacijama (»Narodne novine« br. 122/03, 158/03,
60/04 i 70/05) (dalje u tekstu: Zakon), te članka 6. stavka 7. Pravilnika o
pristupu mreži i međusobnom povezivanju (»Narodne novine« br. 185/03) (dalje u
tekstu: Pravilnik), u postupku izdavanja suglasnosti trgovačkom društvu HT –
Hrvatske telekomunikacije d.d., Zagreb, Savska cesta 32, na Standardnu ponudu
za usluge međusobnog povezivanja HT – Hrvatskih telekomunikacija d.d. za
telekomunikacijske operatore i davatelje usluga s dozvolom za pružanje javne
govorne usluge u nepokretnoj mreži u Republici Hrvatskoj od 23. lipnja 2005.
g., Vijeće Hrvatske agencije za telekomunikacije (dalje u tekstu: Vijeće
Agencije) je na sjednici održanoj 28. lipnja 2005. donijelo

## ODLUKU

1. Daje se suglasnost trgovačkom društvu HT –
Hrvatske telekomunikacije d.d., Zagreb, Savska cesta 32 na Standardnu ponudu za
usluge međusobnog povezivanja HT – Hrvatskih telekomunikacija d.d. za
telekomunikacijske operatore i davatelje usluga s dozvolom za pružanje javne
govorne usluge u nepokretnoj mreži u Republici Hrvatskoj od 23. lipnja 2005.,
koja je sastavni dio ove Odluke.

2. Ova Odluka stupa na snagu danom donošenja i vrijedi
do 31. prosinca 2005. godine.

3. HT d.d. se obvezuje najkasnije do 31.
listopada 2005. dostaviti Hrvatskoj agenciji za telekomunikacije novu
Standardnu ponudu za usluge međusobnog povezivanja za telekomunikacijske
operatore i davatelje usluga s dozvolom za pružanje javne govorne usluge u
nepokretnoj mreži u Republici Hrvatskoj, na osnovu troškovnog modela kojeg HT
koristi pri izračunu cijena telekomunikacijskih usluga koje pruža, radi
izdavanja suglasnosti.

4. Ova će se Odluka objaviti u »Narodnim novinama«.

```
Obrazloženje
```

```

```

Vijeće Hrvatske agencije
za telekomunikacije je 27. lipnja 2005. godine zaprimilo Standardnu ponudu za
usluge međusobnog povezivanja HT – Hrvatskih telekomunikacija d.d. za
telekomunikacijske operatore i davatelje usluga s dozvolom za pružanje javne
govorne usluge u nepokretnoj mreži u Republici Hrvatskoj od 23. lipnja
2005.godine, usklađenu s rješenjem Vijeća Agencije klase: 344-01/05-01/47,
urbroja: 376-05-09 od 15. lipnja 2005. godine. Navedenim rješenjem HT je bio
obvezan u roku 3 dana od primitka rješenja, u Standardnoj ponudi za usluge
međusobnog povezivanja za telekomunikacijske operatore i davatelje usluga s
dozvolom za pružanje javne govorne usluge u nepokretnoj mreži u Republici
Hrvatskoj od 30. svibnja 2005. godine sniziti cijene više tarife zaključenja
poziva i polaznog poziva za 5% u odnosu na predloženo, i to na iznos od 6,8
lipa po minuti za lokalni promet, 9,5 lipa po minuti za regionalni promet i
12,4 lipa po minuti za nacionalni promet.

Nova Standardna ponuda
od 23. lipnja 2005. godine izmijenjena je u odnosu na dosadašnju standardnu
ponudu za usluge međusobnog povezivanja od 8. veljače 2005. godine, na način da
su raniji Dodatak 1 koji se odnosi na pristup posebnim uslugama i Dodatak 2
koji se odnosi na usluge predodabira operatora ugrađeni u osnovni tekst, te je
ugrađena i usluga tranzitiranja prometa kroz mrežu HT – Hrvatskih
telekomunikacija d.d. s prijedlogom cijene tranzitiranja prometa kao
jedinstvene naknade po minuti u iznosu od 5 lipa.

Analizom dostavljene Standardne
ponude prije svega je utvrđeno da su uvjeti i cijene tranzitiranja prometa u
skladu s europskim standardima i prosjekom. Naknada za usluge međusobnog
povezivanja (zaključenja poziva i polaznog poziva, te cijene vodova međusobnog
povezivanja) određena je metodom referentnih vrijednosti zemalja EU, koji se
koristi do završetka postupka računovodstvenog odvajanja HT-a započetog
rješenjem Agencije od 25. veljače 2005. godine. S obzirom da je troškovna
orijentacija cijena usluga usko povezana s računovodstvenim odvajanjem koje je
HT obvezan izvršiti u skladu s rješenjem Agencije od 25. veljače 2005. godine,
te s računovodstvenim mjerama koje će HT primjenjivati radi ispunjavanja obveza
iz rješenja, u ovom postupku nije bilo moguće dokazati troškovnu usmjerenost
cijena međusobnog povezivanja bez uvida u zatražene računovodstvene mjere.
Stoga ova Odluka o izdavanju suglasnosti na Standardnu ponudu vrijedi do 31.
prosinca 2005. godine, a HT se obvezuje najkasnije do 31. listopada 2005.
godine. Agenciji dostaviti novu Standardnu ponudu utemeljenu na troškovnom
modelu kojeg HT koristi pri izračunu cijena telekomunikacijskih usluga sukladno
članku 7. stavku 1. Pravilnika o pristupu mreži i međusobnom povezivanju
(»Narodne novine« br. 185/03), kao i sve dokaze kojima dokazuje troškovnu
usmjerenost predloženih cijena, te je riješeno kao u toč. 2. i 3. dispozitiva.

Provedenom analizom
utvrđeno je da Standardna ponuda od 23. lipnja 2005. godine. ispunjava uvjete
određene Zakonom o telekomunikacijama i Pravilnikom o pristupu mreži i
međusobnom povezivanju, te je Vijeće Agencije temeljem članka 6. stavka 7.
Pravilnika o pristupu mreži i međusobnom povezivanju a prema svom Poslovniku,
donijelo Odluku kako je navedeno u točki 1. dispozitiva.

Na temelju članka 56.
st. 4. Zakona o telekomunikacijama, članka 6. st. 8. i članka 12. st. 1.
Pravilnika o pristupu mreži i međusobnom povezivanju, ova Odluka će se objaviti
u »Narodnim novinama«.

UPUTA O PRAVNOM LIJEKU

Protiv ove Odluke žalba
nije dopuštena, ali se može pokrenuti upravni spor kod Upravnog suda Republike
Hrvatske u roku 30 dana od dana primitka.

Klasa: 344-01/05-01/47

Urbroj: 376-05-12

Zagreb, 28. lipnja 2005.

Predsjednik Vijeća

Hrvatske agencije za
telekomunikacije

**Gašper Gaćina, dipl. ing. el**., v. r.

STANDARDNA PONUDA ZA
USLUGE MEĐUSOBNOG POVEZIVANJAHT-

Hrvatskih
telekomunikacija d.d.

za telekomunikacijske
operatore i davatelje usluga s dozvolom za pružanje javne govorne usluge u
nepokretnoj mreži u Republici Hrvatskoj

0) RAZVOJ STANDARDNE
PONUDE T-Com-a

Standardna ponuda
T-Com-a od 23. lipnja 2005. godine sačinjena je kao pročišćeni tekst od:

1) Standardne ponude za
usluge međusobnog povezivanja HT – Hrvatskih telekomunikacija d.d. (dalje u
tekstu: T-Com) za operatore i davatelje usluga s dozvolom za pružanje javne
govorne usluge u nepokretnoj mreži u Republici Hrvatskoj (dalje u tekstu:
Standard­na ponuda) u tekstu predanoj Hrvatskoj Agenciji za telekomunikacije
(dalje u tekstu: Agencija) na odobrenje 8. veljače 2005. a koju je Agencija
odobrila svojom odlukom od 25. veljače 2005.

2) Dodatka 1 – Pristup
posebnim uslugama Operatora, kojim je dopunjena Standardna ponuda T-Com-a, u
tekstu predanom Agenciji 1. ožujka 2005. a koji je Agencija odobrila svojom
odlukom od 24. ožujka 2005. Dodatkom 1 Standardna ponuda T-Com-a dopunjena je
uvjetima za pozive na posebne usluge Operatora za krajnje korisnike T-Com-a i
to za pozive na 060 brojeve Operatora (davatelji usluga s dodanom vrijednosti
koji su spojeni na Operatora) i pozive na 0800 brojeve Operatora (pretplatnici
0800 usluga koji su spojeni na Operatora).

3) Dodatak 2 – Usluga
predodabira operatora, kojim je dopunjena Standardna ponuda T-Com-a, u tekstu
predanom Agenciji 5. svibnja 2005. a koji je Agencija odobrila svojom odlukom
od 9. svibnja 2005. Dodatkom 2 dopunjen je tekst Standardne ponude T-Com-a u
pogledu implementacije i pružanja predodabira operatora što je pretpostavka za
uslugu polaznog prometa putem usluge predodabira operatora koja je pored usluga
terminiranja prometa u mrežu T-Com-a koji nastaje u mreži Operatora ili mreži
T-Com-a, usluge polaznog prometa putem usluge odabira operatora (CS), poziva na
posebne usluge T-Com-a za krajnje korisnike Operatora i usluge iznajmljenih
vodova međusobnog povezivanja, jedna od osnovnih usluga koje su predviđene
Standardnom ponudom T-Com-a.

T-Com je 30. lipnja
2005. predložio Agenciji dopunu Standardne ponude u pogledu uvjeta za
tranzitiranje prometa te stoga Standardna ponuda T-Com-a od 23. lipnja 2005.
pored navedenog pod 1) do 3), sadrži i odredbe o tranzitiranju prometa.

Također, Standardna
ponuda T-Com-a od 23. lipnja 2005. usklađena je sa rješenjem Agencije od 15.
lipnja 2005. kojim je T-Com-u naložena promjena cijena zaključnog i polaznog
prometa.

1. OPĆE ODREDBE

1.1. Predmet standardne
ponude usluga međusobnog povezivanja

Ova standardna ponuda
usluga međusobnog povezivanja odnosi se na usluge međusobnog povezivanja koje
HT-Hrvatske telekomunikacije d.d. Zagreb, Savska cesta 32 (dalje u tekstu:
T-Com) nude ovlaštenom telekomunikacijskom operatoru i davatelju usluga koji je
ishodio dozvolu za obavljanje javne govorne usluge u nepokretnoj
telekomunikacijskoj mreži od nadležnog regulatornog tijela, u daljnjem tekstu
pod zajedničkim nazivom: »Operator«, kako bi se krajnjim korisnicima T-Com-a i
Operatora omogućilo izravno i neizravno komuniciranje.

U cilju osiguranja i
unapređenja komunikacije između krajnjih korisnika dviju mreža, a sukladno
načelu jednakih dogovora o pristupu, T-Com će omogućiti Operatoru osnovne
usluge međusobnog povezivanja obuhvaćane ovom standardnom ponudom pod uvjetom
postizanja sporazuma o pružanju odgovarajućih usluga međusobnog povezivanja
T-Com-u od strane Operatora.

U svakom slučaju,
dostupnost usluga međusobnog povezivanja iz ove standardne ponude ovisi o
potrebnim regulatornim odobrenjima koja je Operator ishodio kako bi korištenjem
T-Com-ovih usluga međusobnog povezivanja, Operator bio u mogućnosti pružati
korisnicima svoje usluge.

Usluge međusobnog
povezivanja uključene u ovu standardnu ponudu obuhvaćaju sljedeće usluge, definirane
i opisane u nastavku:

Usluge terminiranja
prometa:

– za pozive prema
krajnjim korisnicima T-Com-a

Usluge polaznog prometa
putem usluge odabira operatora:

– promet generiran od
T-Com-ovih krajnjih korisnika prema mreži Operatora

Usluge polaznog prometa
putem usluge predodabira operatora:

– promet generiran od
T-Com-ovih krajnjih korisnika prema mreži Operatora bez potrebe biranja kratkog
koda za odabir operatora,

– odredbe iz ove
standardne ponude kojima se regulira usluga odabira operatora primjenjivat će
se na odgovarajući način na uslugu predodabira operatora osim ako je što drugo
izričito navedeno u ovoj standardnoj ponudi.

Pozivi na posebne usluge
T-Com-a za krajnje korisnike Operatora:

– pozivi na brojeve
hitnih službi

– pozivi na brojeve
posebnih službi

Pozivi na posebne usluge
Operatora za krajnje korisnike T-Com-a:

– pristup uslugama s
dodanom vrijednosti u mreži Operatora

– pristup 0800 usluzi
Operatora

Usluga tranzitiranja
prometa kroz T-Com mrežu:

– prijenos poziva koje generiraju
krajnji korisnici Operatora kroz T-Com mrežu prema mreži drugih operatora

Iznajmljeni vodovi:

– vodovi potrebni za
uspostavu međusobnog povezivanja (vodovi međusobnog povezivanja)

*1.2. Ograničenja standardne ponude uslugameđusobnog
povezivanja*

Ugovorom o međusobnom
povezivanju koji se sklapa s Operatorom mogu biti obuhvaćene posebne usluge o
kojima ugovorne strane pregovaraju na komercijalnoj osnovi, a koje usluge nisu
obuhvaćene ovom standardnom ponudom (npr. prijenos poziva koje generiraju korisnici
Operatora kroz T-Com mrežu prema mreži drugih operatora (npr. stranih
operatora)). U svakom slučaju usluge tranzitiranja prometa kao i usluga
polaznog prometa koja se ne koristi za nacionalne pozive u nepokretnoj mreži
odnosno za međunarodne pozive predmet su komercijalnog dogovora između
Operatora i T-Com-a i nisu predmet ove standardne ponude (npr. usluga polaznog
prometa za pozive prema pokretnim mrežama). Naime, usluge tranzitiranja prometa
sastoje se od prijenosa poziva prema mrežama drugih operatora, pa slijedom toga
uvjeti pružanja ovih usluga ovise, do određene mjere, o cijenama i uvjetima
koje određuju drugi operatori za svoje usluge (npr. terminiranje prometa). Iz
tog razloga, uvjeti i cijena usluga tranzitiranja nisu unaprijed određeni u ovoj
standardnoj ponudi i predmet su komercijalnog dogovora između T-Com-a i
Operatora.

T-Com će dostaviti
Operatoru, na zahtjev, popis raspoloživih posebnih usluga T-Com-a, pod uvjetom
prethodnog sklapanja ugovora o povjerljivosti s T-Com-om.

T-Com ne odgovara za
sadržaj komunikacija koji se prenosi putem usluga međusobnog povezivanja.

*1.3. Važenje standardne ponude usluga međusobnog povezivanja*

Ova standardna ponuda
primjenjuje se i važi za vrijeme na koje je odobrena od strane nadležnog
regulatornog tijela. Svaka promjena ove standardne ponude podliježe prethodnoj
suglasnosti nadležnog regulatornog tijela.

*1.4. Definicije*

Definicije sadržane u
ovoj standardnoj ponudi vrijede i relevant­ne su za ovu standardnu ponudu i nisu
od utjecaja na pojmove sadržane u važećim propisima. Definicija pojedinih
usluga sadržanih u ovoj standardnoj ponudi može biti uža od one koja je
navedena u važećim propisima i stoga se ova standardna ponuda odnosi samo na
usluge kako su opisane u ovoj standardnoj ponudi.

U slučaju zahtjeva za
uslugama koje nisu izričito definirane i obuhvaćene ovom standardnom ponudom,
T-Com će utvrditi da li se uvjeti navedeni u ovoj standardnoj ponudi odnose na
zatražene usluge, odnosno postoje li objektivni kriteriji po kojima se
razlikuju zatražene usluge od usluga navedenih u ovoj standardnoj ponudi. O
istom će izvijestiti podnositelja zahtjeva.

Sljedeći pojmovi imaju
značenje kako su definirani u nastavku:

|  |  |
| --- | --- |
| CLI: | identitet pozivajuće linije |
| CLIR: | usluga koja pruža mogućnost korisniku koji ostvaruje poziv da spriječi prikaz svog broja na uređaju pozivanog korisnika |
| DDF: | digitalni distribucijski razdjelnik |
| Govorna usluga: | javno dostupna usluga prijenosa govora putem javne telekomunikacijske mreže, koja omogućuje međusobno glasovno komuniciranje korisnika, u kojoj je glasovno komuniciranje korisnika ostvareno putem komutacije 64 kbit/s-nih kanala u realnom vremenu |
| Kapacitet voda međusobnog povezivanja: | kapacitet definiran za vod međusobnog povezivanja (prijenosni kapacitet) i odgovarajuće pristupne točke T-Com-a (komutacijski kapacitet) s kojom se Operator želi povezati (izražen kao broj 2Mbit/s vodova (E1)) |
| Kolokacija (zajed­nički smještaj opreme): | smještaj prijenosne opreme Operatora u svrhu uspostave međusobnog povezivanja u objektima na lokaciji centrale T-Com-a |
| Krajnji korisnik T-Com-a: | krajnji korisnik (pretplatnik) čija je terminalna oprema izravno priključena na T-Com mrežu kojem je dodijeljen određeni zemljopisni broj |
| Krajnji korisnik Operatora: | krajnji korisnik (pretplatnik) čija je terminalna oprema izravno priključena na mrežu Operatora kojem je dodijeljen određeni zem­ljopisni broj |
| Kratki kod za odabir operatora: | pokazatelj usmjeravanja prometa koji se koristi za izbor Operatora s ciljem pristupa uslugama koje pruža taj Operator, a kojeg dodjeljuje nadležno regulatorno tijelo sukladno Planu numeriranja |
| Lokalno pristupno područje: | područje unutar T-Com mreže definirano u Dodatku 1 ove standardne ponude, a koje obuhvaća T-Com-ove krajnje korisnike koji su povezani na određenu lokalnu centralu u T-Com mreži izravno ili neizravno putem RSU povezanog na tu centralu |
| Međusobno povezivanje: | pristup mreži kojim se uspostavlja fizičko i logičko povezivanje telekomunikacijskih mreža kako bi se korisnicima usluga, priključenima na različite mreže, omogućilo izravno i neizrav­no komuniciranje |
| Međusobno povezivanje na lokaciji korisnika: | međusobno povezivanje kod kojeg vezu međusobnog povezivanja do lokacije Operatora u kojoj se nalazi centrala Operatora s kojom se realizira vod međusobnog povezivanja, u potpunosti osigurava T-Com |
| Međusobno povezivanje na lokaciji T-Com-a: | međusobno povezivanje kod kojeg vezu međusobnog povezivanja do lokacije T-Com-a na kojoj se nalazi centrala T-Com-a s kojom se realizira vod međusobnog povezivanja, u potpunosti osigurava Operator |
| Nacionalni odredišni kod: | područni kod određen sukladno važećem Planu numeriranja |
| Naplativo trajanje poziva (za obračun međusobnog povezivanja): | vremenski interval, zaokružen na najbližu sekundu, koji protekne između:  – trenutka u kojem se na određenoj pristupnoj centrali detektira signal odgovora (u povratnom smjeru), i  – trenutka u kojem se na određenoj pristupnoj centrali detektira signal raskidanja prema naprijed ili prema natrag |
| Neuspješan poziv: | svi pozivi koji su prošli kroz pristupnu točku T-Com-a, a koji nisu uspješni pozivi |
| Operator: | pravna osoba koja na temelju propisa i/ili ugovora raspolaže javnom telekomunikacijskom mrežom ili dijelovima povezanim s tom mrežom |
| Operator za međusobno povezivanje: | operator koji u skladu sa Zakonom o telekomunikacijama ima obvezu ponuditi, odnosno pravo zatražiti međusobno povezivanje između svoje telekomunikacijske mreže i telekomunikacijske mreže drugog operatora |
| Pokušaj poziva: | pokušaj uspostavljanja poziva, opisan u ovoj standardnoj ponudi |
| Poziv: | uspostavljanje veze kroz mrežu, te prijenos i predaja komunikacije, s terminala na kojem je komunikacija generirana do terminala na koji je komunikacija upućena, ili na mrežnu platformu ili drugi uređaj koji daje automatski odgovor u slučajevima kad se veza ne može uspostaviti |
| Pristupna centrala: | T-Com-ova javna digitalna PSTN/ISDN centrala priključena na T-Com mrežu na kojoj se pozivi inicijalno prebacuju u T-Com mrežu kad se prenose iz pristupne točke Operatora ili konačno prebacuju iz T-Com mreže kad se prenose prema pristupnoj točki Operatora |
| Pristupna točka: | fizičko sučelje (interface) na centrali unutar T-Com mreže na koje se mogu priključiti vodovi međusobnog povezivanja (slično fizičko sučelje definirano je u Operatorovoj mreži) |
| Regionalno pristup­no područje: | područje unutar T-Com mreže definirano u Dodatku 1 ove standardne ponude, a koje obuhvaća T-Com-ove krajnje korisnike s područja više pozivnih brojeva koji čine dotično regionalno pristupno područje |
| Radni dan: | svaki dan osim nedjelje i državnih blagdana u Hrvatskoj |
| Standardna ponuda za usluge međusob­nog povezivanja (ili standardna ponuda): | ova ponuda usluga međusobnog povezivanja |
| Regulatorno tijelo: | pravna osoba s javnim ovlastima definirana u važećem Zakonu o telekomunikacijama, a koja je nadležna za reguliranje telekomunikacijskog tržišta u Republici Hrvatskoj |
| RSU (Remote Subscriber Unit): | udaljeni pretplatnički stupanj |
| SAP (Signalling Access Point): | signalizacijska pristupna točka |
| SiP (Signalling Point): | signalizacijska točka |
| T-Com mreža: | oprema za prijenos, te gdje je primjenjivo, oprema za prespajane i druga sredstva koja omogućuju prijenos signala između određenih priključnih točaka putem žičnih, svjetlosnih, radijskih ili drugih elektromagnetskih sredstava, koja je u vlasništvu T-Com-a ili unajmljena od strane T-Com-a. Pokretna mreža ili bilo koji njezin dio je isključen. |
| Telekomunikacijske usluge: | usluga prijenosa, odašiljanja ili prijama znakova, signala, pisanog teksta, glasa ili govora, slika i zvukova ili priopćenja bilo koje prirode, koja se pruža žičnim, radijskim, svjetlosnim ili drugim elektromagnetskim sustavom, uključujući i omogućavanje uporabe tih sustava, u cijelosti ili djelomično, davanjem u najam, prodajom ili na drugi način |
| Telekomunikacijski vod: | žični, svjetlovodni ili srodni vod između priključnih točaka telekomunikacijske mreže bez funkcije posredovanja (komutacije) |
| Tijek prometa: | niz poziva koje karakterizira činjenica da svi pozivi koji čine taj tijek imaju isti smjer (prema ili od pristupne točke) |
| Točka razgraničenja: | fizička točka u kojoj su T-Com mreža i mreža Operatora međusobno povezane. Točka razgraničenja je granica između domena odgovornosti T-Com-a i Operatora. Točka razgraničenja nalazi se na DDF-u na lokaciji centrale Operatora u slučaju međusobnog povezivanja na lokaciji korisnika, odnosno na lokaciji centrale T-Com-a u slučaju međusobnog povezivanja na lokaciji T-Com-a |
| Ugovor o međusob­nom povezivanju: | ugovor zaključen između T-Com-a i Operatora kojim se opisuju tehnički, operativni, obračunski, planski, financijski i drugi uvjeti pružanja usluga međusobnog povezivanja između T-Com-a i Operatora sklopljen na temelju ove standardne ponude |
| Usluge međusob­nog povezivanja: | usluge međusobnog povezivanja opisane u ovoj standardnoj ponudi uključujući i usluge u Dodatku 3 ove standardne ponude |
| Usluga odabira operatora (nositelja) (CS): | izbor Operatora biranjem koda za odabir operatora od strane T-Com-ovog krajnjeg korisnika kojim se omogućuje pristup uslugama iz članka 4.2 ove standardne ponude koje pruža taj Operator |
| Usluga predodabira operatora (CPS): | unaprijed programiran izbor Operatora kojim se omogućuje pristup uslugama koje pruža taj Operator (koji ima ugovor s korisnikom usluga) bez biranja koda za odabir operatora od strane T-Com-ovog krajnjeg korisnika ili korištenjem nekog drugog postupka za takvo preusmjeravanje. |
| Usluge terminiranja prometa: | usluge međusobnog povezivanja koje se nude na pristupnoj točki T-Com-a na kojoj T-Com prenosi pozive predane od strane Operatora i usmjerene na zemljopisne brojeve T-Com-a i brojeve hitnih službi i posebnih usluga, s te pristupne točke T-Com-a na pojedina odredišta |
| Usluge tranzitiranja prometa: | usluge prijenosa poziva kroz T-Com mrežu, a koji poziv započinje u mreži Operatora i završava u mreži drugog operatora |
| Usluge polaznog prometa: | usluge međusobnog povezivanja u kojima T-Com prenosi, na temelju koda za odabir operatora, pozive koje generiraju krajnji korisnici T-Com-a na pristupnu točku T-Com-a kako bi omogućili pristup uslugama iz poglavlja 4 ove standardne ponude koje pruža Operator. Operator je odgovoran za izravno fakturiranje krajnjim korisnicima T-Com-a za uspostavljanje poziva putem usluge polaznog prometa |
| Uspješan poziv: | poziv tijekom kojeg je primljen signal javljanja (u povratnom smjeru) u skladu s relevantnim međunarodnim preporukama |
| Uspostava poziva | obrada svih signala primljenih u T-Com mrežu u svrhu uspostavljanja i prospajanja veze. |
| Vod međusobnog povezivanja: | vod između pristupne točke T-Com mreže i pristupne točke Operatorove mreže u cilju omogućavanja pružanja usluga međusobnog povezivanja. Vod međusobnog povezivanja sastoji se od cijelog broja 2Mbit/s sistema (E1’s) |

2. ARHITEKTURA
MEĐUSOBNOG POVEZIVANJA

T-Com mreža podijeljena je
u svrhu međusobnog povezivanja na četiri (4) regionalna pristupna područja
(slika 1 u Dodatku 1 ove standardne ponude). Svako regionalno pristupno
područje podijeljeno je na više lokalnih pristupnih područja.

Popis regionalnih
pristupnih točaka nalazi se u Dodatku 1 ove standardne ponude. Regionalne
pristupne točke su osnovne točke preko kojih se pristupa uslugama regionalnog i
nacionalnog međusobnog povezivanja.

Popis lokalnih
pristupnih točaka nalazi se u Dodatku 1 ove standardne ponude. Preko lokalne pristupne
točke pristupa se uslugama lokalnog međusobnog povezivanja. Promet između dva
lokalna pristupna područja odvija se preko pripadajućih regionalnih pristupnih
točaka.

U svakom regionalnom
pristupnom području T-Com je uspostavio više regionalnih pristupnih točaka, te
po jednu lokalnu pristupnu točku u svakom lokalnom pristupnom području.

Međusobno povezivanje s
T-Com mrežom moguće je samo na lokacijama na kojima se nalaze pristupne točke
utvrđene u Dodatku 1 ove standardne ponude.

Operator koji namjerava
pružati svoje usluge krajnjim korisnicima T-Com-a unutar cijelog teritorija
Republike Hrvatske, ostvaruje temeljem zahtjeva, međusobno povezivanje s T-Com
mrežom na jedan od sljedeća dva načina.

A) u svakom od četiri
regionalna pristupna područja, i to:

1) na svim regionalnim
pristupnim točkama za usluge regionalnog i nacionalnog međusobnog povezivanja,
ili

2) na svim lokalnim
pristupnim točkama unutar pojedinog regionalnog pristupnog područja za usluge
lokalnog međusobnog povezivanja, ili

3) na svim regionalnim
pristupnim točkama unutar pojedinog pripadajućeg regionalnog pristupnog
područja određenog u zahtjevu Operatora za usluge regionalnog i nacionalnog
međusobnog povezivanja i na pojedinim lokalnim pristupnim točkama određenima u
zahtjevu Operatora za usluge lokalnog međusobnog povezivanja.

B) u najmanje tri od
četiri regionalna pristupna područja od kojih jedno obavezno mora biti
regionalno pristupno područje Zagreb, i to:

1) na svim regionalnim
pristupnim točkama za usluge regionalnog i nacionalnog međusobnog povezivanja
unutar odabranog regionalnog pristupnog područja, ili

2) na svim regionalnim
pristupnim točkama unutar pojedinog odabranog regionalnog pristupnog područja
određenog u zahtjevu Operatora za usluge regionalnog i nacionalnog međusobnog
povezivanja i na pojedinim lokalnim pristupnim točkama određenima u zahtjevu
Operatora za usluge lokalnog međusobnog povezivanja.

U slučaju B) Operator
može koristiti usluge nacionalnog polaznog prometa iz regionalnog pristupnog područja
u kojoj se nije spojio s T-Com mrežom na regionalnim pristupnim točkama, prema
regionalnim pristupnim područjima u kojima se spojio s T-Com mrežom na
regionalne pristupne točke i tada plaća T-Com-u cijenu nacionalnog polaznog
prometa. To je jedini slučaj u kojem je moguće korištenje usluge nacionalnog
polaznog prometa sukladno ovoj standardnoj ponudi. Ovakav nacionalni polazni
promet bit će moguć samo dok ukupan promet iz i u regionalno pristupno područje
u kojem Operator nije spojen s T-Com mrežom ne prijeđe 60 Erlanga.

Operator koji namjerava
pružati svoje usluge krajnjim korisnicima T-Com-a unutar određenog regionalnog
pristupnog područja ostvaruje temeljem zahtjeva, međusobno povezivanje s T-Com
mrežom, i to:

1) na svim pripadajućim
regionalnim pristupnim točkama unutar tog regionalnog pristupnog područja za
usluge regionalnog i nacionalnog međusobnog povezivanja, ili

2) na svim pripadajućim
lokalnim pristupnim točkama unutar tog regionalnog pristupnog područja za
usluge lokalnog međusob­nog povezivanja, ili

3) na svim regionalnim
pristupnim točkama unutar pripadajućeg regionalnog pristupnog područja za
usluge regionalnog i nacionalnog međusobnog povezivanja i na pojedinim lokalnim
pristupnim točkama određenima u zahtjevu Operatora za usluge lokalnog
međusobnog povezivanja.

Operator koji namjerava
pružati svoje usluge krajnjim korisnicima T-Com-a lociranima unutar određenog
lokalnog pristupnog područja koristeći usluge lokalnog međusobnog povezivanja
obvezno se spaja s T-Com mrežom na lokalnoj pristupnoj točki unutar
pripadajućeg lokalnog pristupnog područja.

Operator koji namjerava
pružati svoje usluge krajnjim korisnicima T-Com-a lociranima unutar određenog
lokalnog pristupnog područja koristeći usluge regionalnog i nacionalnog
međusobnog povezivanja, bit će obvezan dodatno se spojiti s T-Com mrežom na
svim regionalnim pristupnim točkama unutar pripadajućeg regionalnog pristupnog
područja.

Za potrebe pristupa
pojedinom nacionalnom odredišnom kodu korištenjem samo usluge lokalnog
međusobnog povezivanja, Operator se spaja s T-Com mrežom na svim lokalnim
pristupnim točkama unutar područja tog nacionalnog odredišnog koda.

Međusobno povezivanje
ostvaruje se povezivanjem dviju pristupnih točaka od kojih se jedna nalazi u
mreži T-Com-a, a druga u mreži Operatora koje će se međusobno povezati.
Povezivanje pristupnih točaka provodi se pomoću voda međusobnog povezivanja.
Točka razgraničenja je fizička točka na kojoj su obje mreže međusobno povezane,
te kao takva predstavlja granicu između domene odgovornosti T-Com-a i
Operatora. Točka razgraničenja nalazi se na DDF-u na lokaciji pristupne točke
na kojoj završava vod međusobnog povezivanja.

Svaki operator u
potpunosti nadzire pristupne točke u svojoj mreži. Pristupne točke realizirane
su kao niz sučelja 2 Mbit/s u skladu s ITU-T preporukom.

T-Com na pristupnim
točkama za međusobno povezivanje može podržati samo 2 Mbit/s sučelja u skladu s
ITU-T preporukom G.703 koji podržavaju 64 kbit/s kanale na kojima se temelji
komutacija kanala.

T-Com i Operator će
proučiti pristupne točke operatora na kojima se može ostvariti međusobno
povezivanje mreža kako bi se odredila tehnička i ekonomska isplativost.

Usluge lokalnog
međusobnog povezivanja ne mogu se ponuditi odmah po objavi ove standardne
ponude zbog potrebe prilagodbe T-Com mreže za pružanje tih usluga. Dinamika
uvođenja ovih usluga dogovorit će se između T-Com-a i Operatora koji traži
usluge lokalnog međusobnog povezivanja, u sklopu ugovora o međusobnom
povezivanju, s time da rok uspostave usluge lokalnog međusobnog povezivanja na
pojedinoj pristupnoj točki ne može biti dulji od 6 mjeseci po primitku zahtjeva
Operatora.

3. TERMINIRANJE PROMETA

*3.1. Terminiranje prometa prema brojevima T-Com-a*

3.1.1. Pozivi na
zemljopisne brojeve T-Com-a

Telefonski promet
usmjeren na T-Com mrežu prenosi se s pristupne točke Operatora na jednu ili
više pristupnih točaka T-Com-a. Usluga terminiranja prometa za pozive na
zemljopisne brojeve T-Com-a, uz uvjete koji vrijede za tu uslugu, na
raspolaganju je za pozive koje predaje Operator i koji završavaju u T-Com
mreži.

U slučaju međusobnog
povezivanja mreža preko regionalnih pristupnih točaka pozivi na zemljopisne
brojeve T-Com-a mogu se terminirati u regionalno pristupno područje različito
od onog u kojem se nalazi regionalna pristupna točka na kojoj su pozivi predani
od Operatora odnosno onog u kojem je nastao polazni promet. U tom slučaju,
pozivi se smatraju pozivima drugog regionalnog pristupnog područja iz
perspektive međusobnog povezivanja (nacionalno terminiranje). Pozivi koji završavaju
unutar istog regionalnog pristupnog područja u kojem su predani od Operatora,
smatraju se pozivima istog regionalnog pristupnog područja iz perspektive
međusobnog povezivanja (regionalno terminiranje).

Preko lokalne pristupne
točke pozivi na zemljopisne brojeve T-Com-a mogu se terminirati u pripadajuće
lokalno pristupno područje u kojem se nalazi lokalna pristupna točka. Iz
perspektive međusobnog povezivanja to se smatra lokalnim terminiranjem prometa.

Cijene koje vrijede za
uslugu terminiranja prometa za pozive na zemljopisne brojeve T-Com-a navedene
su u članku 16.3.1. ove standardne ponude.

Operator je odgovoran za
određivanje maloprodajnih cijena kao i za fakturiranje i naplatu svojim
korisnicima za pozive upućene prema zemljopisnim brojevima T-Com-a.

3.1.2. Pozivi prema
hitnim službama i posebnim uslugama T-Com-a generirani od strane krajnjih
korisnika Operatora

Pozivi prema hitnim
službama i posebnim uslugama T-Com-a mogući su za krajnje korisnike Operatora.
Pristup ovim uslugama nije moguć krajnjim korisnicima T-Com-a putem usluge
odabira operatora i usluge predodabira operatora. Usmjeravanje ovih poziva
utvrdit će se u ugovoru o međusobnom povezivanju.

T-Com će naplatiti
Operatoru korištenje ovih usluga prema cijenama navedenim u člancima 16.3.4 i 16.3.5
ove standardne ponude.

Operator je odgovoran za
fakturiranje i naplatu svojim krajnjim korisnicima za pozive upućene prema
T-Com-ovim posebnim uslugama.

4. POLAZNI PROMET

*4.1. Opće odredbe*

U skladu s ovom standardnom
ponudom, usluge polaznog prometa koje se pružaju Operatoru omogućuju krajnjim
korisnicima T-Com-a pristup nizu usluga koje nudi Operator kroz svoju mrežu.
Usluge polaznog prometa na raspolaganju su za vrste poziva opisanih u poglavlju
5 ove standardne ponude.

Izbor Operatora od
strane krajnjeg korisnika T-Com-a vrši se korištenjem kratkog koda za odabir
operatora 10XX. Osim kratkog koda za odabir operatora, krajnji korisnik T-Com-a
mora birati određeni broj znamenaka odmah nakon tog koda. Te znamenke koriste
se za označavanje odredišta koje se treba doseći uslugom polaznog prometa.

Kad je poziv sa
pristupne točke T-Com-a predan Operatoru putem usluge polaznog prometa,
odgovornost za daljnje postupanje i usmjeravanje poziva prelazi na Operatora.

T-Com neće naplaćivati
pozive svojim krajnjim korisnicima predane u mrežu Operatora putem usluge
polaznog prometa definirane u ovom poglavlju ove standardne ponude. Operatoru
kojem su predani pozivi T-Com izdaje račun za korištenu uslugu polaznog
prometa, neovisno o kategoriji krajnjeg korisnika koji vrši poziv. T-Com će
naplatiti Operatoru korištenje ovih usluga prema cijenama navedenim u poglavlju
16 ove standardne ponude

Operator je odgovoran za
izravno fakturiranje i naplatu krajnjim korisnicima T-Com-a za uspostavu poziva
putem usluge polaznog prometa.

Preko lokalne pristupne
točke omogućen je prijenos poziva koji nastaju od krajnjih korisnika T-Com-a
lociranih unutar istog lokalnog pristupnog područja u kojem se nalazi navedena
lokalna pristupna točka na koju je Operator izravno međusobno povezan. Preko
regionalne pristupne točke omogućen je prijenos poziva koji nastaju od krajnjih
korisnika T-Com-a lociranih unutar istog regionalnog pristupnog područja u
kojem se nalazi navedena regionalna pristupna točka na koju je Operator izravno
međusobno povezan.

Iznimno, u slučaju
opisanom pod točkom B) u poglavlju 2. ove standardne ponude preko regionalne
pristupne točke moguć je prijenos poziva od krajnjih korisnika T-Com-a koji se
nalaze u regionalnom pristupnom području različitom od onog u kojoj se nalazi
regionalna pristupna točka na koju je Operator izravno međusobno povezan s
T-Com mrežom.

Identifikacija krajnjeg
korisnika T-Com-a koji je pozivatelj vrši se preko identifikacije pozivne
linije (CLI) koju T-Com kroz svoju pristupnu točku predaje u mrežu Operatora.

Operator koji želi
koristiti uslugu polaznog prometa u pojedinom pristupnom području mora
zatražiti od T-Com-a primjenu svojeg kratkog koda za odabir operatora u
pojedinom pristupnom području. Kratki kod za odabir operatora određuje i
dodjeljuje Operatoru nadležno regulatorno tijelo. Operator će dostaviti T-Com-u
odgovarajuću potvrdu nadležnog regulatornog tijela da je navedeni kratki kod
dodijeljen Operatoru. Vremenski rok za implementaciju dodijeljenog kratkog koda
za odabir operatora od strane T-Com-a bit će određen ugovorom o međusobnom
povezivanju.

Usluge polaznog prometa
nisu moguće za pozive s T-Com-ovih javnih telefonskih govornica.

Usluge polaznog prometa
za pristup uslugama drugih davatelja telekomunikacijskih usluga koji s T-Com-om
imaju sklopljeni ugovor o pristupu mreži (pristup uslugama s dodanom
vrijednošću drugih davatelja usluga) bit će predmet komercijalnog dogovora
T-Com-a i Operatora u ugovoru o međusobnom povezivanju.

Pod uvjetom prethodnog
odobrenja od strane nadležnog regulatornog tijela T-Com zadržava pravo
onemogućiti korištenje usluga odabira operatora za pojedine kategorije svojih
krajnjih korisnika.

*4.2. Usluge polaznog prometa za govorne usluge koje nudi
Operator*

4.2.1. Općenito

U skladu s ovom
standardnom ponudom, pristup govornim uslugama koje nudi Operator (nacionalni
promet u nepokretnoj mreži i međunarodni promet) omogućit će se krajnjim
korisnicima T-Com-a putem kratkog koda za odabir operatora 10XX. Usluga
polaznog prometa za govorne usluge koje nudi Operator, pruža se u T-Com mreži
na sljedeći način:

Usluga odabira operatora
(CS): krajnji korisnik T-Com-a može u bilo koje vrijeme odabrati Operatora za
prijenos poziva za koje je usluga odabira operatora na raspolaganju, biranjem
odgovarajućeg kratkog koda za odabir operatora posebno za svaki poziv.

Usluga predodabira
operatora (CPS): usluga koja krajnjim korisnicima T-Com-a omogućava da
unaprijed programiranim odabirom Operatora, koji posreduje u ostvarivanju
telekomunikacijske veze (koji ima ugovor s krajnjim korisnikom T-Com-a)
ostvaruju unaprijed odabrane vrste telekomunikacijskih veza u nepokretnoj
telekomunikacijskoj mreži, bez biranja predbroja ili korištenjem kojeg drugog
postupka za takvo preusmjeravanje.

U tu svrhu, T-Com će
prilagoditi komutaciju na kojoj je priključen krajnji korisnik T-Com-a na način
da se pozivi za koje je CPS omogućen, a koje je uputio krajnji korisnik
T-Com-a, automatski prenose prema mreži Operatora kojeg je odabrao krajnji
korisnik T-Com-a bez potrebe biranja kratkog koda za odabir operatora od strane
krajnjeg korisnika T-Com-a. U svakom slučaju, krajnji korisnik T-Com-a može u
bilo kojem trenutku zaobići unaprijed programiran predodabir operatora (CPS)
biranjem kratkog koda za odabir operatora posebno za svaki poziv.

CPS i CS se temelje na
istom kratkom kodu za odabir operatora koji je potreban za prijenos poziva
prema mreži odabranog operatora.

Pozivi koji koriste
uslugu polaznog prometa i koji su usmjereni na zemljopisne brojeve moraju biti
u sljedećem formatu:

(10XX)-SN za zemljopisne
brojeve T-Com-a kada poziv završava (terminira) unutar područja istog
nacionalnog odredišnog koda

(10XX)-0-TC-SN za
zemljopisne brojeve T-Com-a kada poziv završava (terminira) u području drugog nacionalnog
odredišnog koda

(10XX)-00-CC-NSN za
međunarodni promet

gdje je:

10XX = CSC (kratki kod
za odabir operatora)

TC (trunk code) =
nacionalni odredišni kod (popis pozivnih brojeva nalazi se u Dodatku 1 ove
standardne ponude);

SN = pretplatnički broj

NSN = strani
karakteristični broj za unutrašnji promet

CC = pozivni broj
države.

T-Com će naplatiti
Operatoru korištenje usluge polaznog prometa putem odabira operatora, odnosno
predodabira operatora za govorne usluge Operatora prema cijenama navedenim u članku
16.3.2 ove standardne ponude

4.2.2. Posebno o usluzi
predodabira operatora

**1. Opseg usluge predodabira operatora**

CPS usluga moguća je
samo za sve vrste javne govorne usluge u nepokretnoj mreži krajnjeg korisnika
T-Com-a istovremeno (profil – svi pozivi). Pozivi s dodanom vrijednošću (pozivi
prema brojevima 06x, 0800, 9xxx) su isključeni. Također, pozivi prema Internet
uslugama (pozivi prema brojevima 07x) su isključeni. U svrhu izbjegavanja
dvojbi, Operator temeljem ove standardne ponude ne može ugovoriti uslugu
predodabira operatora samo za određenu vrstu jav­nih govornih usluga u
nepokretnoj mreži (npr. samo za nacionalne ili lokalne pozive ili samo za
pozive prema pokretnim mrežama ili samo za međunarodne pozive) već može
ugovoriti navedenu uslugu isključivo istovremeno za sve vrste javne govorne
usluge u nepokretnoj mreži. Isto tako, krajnjim korisnicima T-Com-a, Operator
ne može ponuditi uslugu CPS za pojedine već samo za sve vrste javne govorne
usluge u nepokretnoj mreži.

T-Com ne obračunava i ne
naplaćuje javne govorne usluge u nepokretnoj mreži koje pruža Operator krajnjim
korisnicima T-Com-a putem usluge CPS.

T-Com ne omogućuje
uslugu predodabira operatora za one krajnje korisnike T-Com-a koji ne ostvaruju
pristup javnoj nepokretnoj telekomunikacijskoj mreži putem pristupne linije
T-Com-a odnosno onim korisnicima kojima sukladno primjenjivim propisima i/ili
pretplatničkom ugovoru odnosno uvjetima T-Com-a za javnu govornu uslugu nije
dopušteno koristiti uslugu predodabira operatora.

**2. Uspostavljanje usluge predodabira operatora u T-Com mreži**

Operator koji namjerava
nuditi usluge krajnjim korisnicima T-Com-a putem CPS usluge mora zatražiti od
T-Com-a uvođenje te usluge. CPS uslugu T-Com i Operator će ugovoriti ugovorom o
međusobnom povezivanju. Sve odredbe ove standardne ponude u vezi sklapanja
ugovora o međusobnom povezivanju primjenjuju se i u slučaju ugovaranja usluge
predodabira operatora.

T-Com će naplatiti
spomenutom Operatoru jednokratnu naknadu za uvođenje CPS usluge definiranu
članku 16.4.3 ove standardne ponude, a za prilagodbu T-Com infrastrukture u
svrhu omogućavanja CPS funkcionalnosti.

Krajnji korisnik T-Com-a
koji želi koristiti CPS uslugu uputit će zahtjev Operatoru kojeg je odabrao u
tu svrhu. Odabrani Operator zatim će kontaktirati T-Com u svrhu aktiviranja CPS
usluge za tog krajnjeg korisnika. T-Com neće primati zahtjeve za aktiviranje
CPS usluge direktno od svojih krajnjih korisnika. Krajnji korisnik T-Com-a može
za CPS odabrati samo jednog operatora po korisnič­kom telefonskom broju.

Za uspostavu CPS usluge
Operator plaća T-Com-u jednokratnu naknadu po korisničkom broju definiranu u
članku 16.4.3 ove standardne ponude.

CPS usluga ostvaruje se
sklapanjem ugovora između krajnjeg korisnika T-Com-a i Operatora. Pisanom
zahtjevu za aktiviranjem CPS usluge Operator prilaže sklopljeni ugovor i
dostavlja ga T-Com-u. Operator je dužan, na zahtjev krajnjeg korisnika
omogućiti korištenje dodatnih telekomunikacijskih usluga koje se odnose na
pozive koji su obuhvaćeni CPS uslugom (npr. zabrana odlaznih poziva,
detaljizirani ispis računa i sl.).

T-Com će provjeriti
tehničke mogućnosti i ostale detalje vezane uz status svog krajnjeg korisnika
te u roku od najduže 5 radnih dana od dana zaprimanja pisanog zahtjeva
omogućiti CPS uslugu krajnjem korisniku navedenom u tom zahtjevu.

Svi pozivi za koje je
CPS dozvoljen, automatski će biti usmjereni prema mreži Operatora za kojeg je
CPS aktiviran. Sve ostale vrste poziva bit će realizirane i naplaćene putem
T-Com-a. Operator je obvezan na jasan način uputiti korisnika na odgovarajuću
službu kojoj se korisnik može obratiti u slučaju problema s CPS uslugom, što
mora biti jasno naznačeno u ugovoru između krajnjeg korisnika T-Com-a i
Operatora te na računima koje Operator ispostavlja korisniku.

U slučaju da T-Com primi
upit od korisnika u vezi s CPS uslugom koju mu pruža Operator, T-Com će uputiti
korisnika izravno na Operatora.

Za vrijeme korištenja
CPS usluge krajnji korisnik T-Com-a je obvezan plaćati mjesečnu naknadu za pristup
telekomunikacijskom sustavu izravno T-Com-u, i to po cijeni iz važećeg
standardnog cjenika T-Com-a neovisno o tarifnom paketu kojeg je krajnji
korisnik koristio od T-Com-a neposredno prije aktivacije CPS usluge.

T-Com će isključiti CPS
uslugu u sljedećim slučajevima:

– ako Operator zatraži
od T-Com-a deaktiviranje CPS usluge,

– ako T-Com zaprimi novi
zahtjev za aktiviranje CPS-a od drugog operatora,

– ako dođe do prestanka
pretplatničkog odnosa između krajnjeg korisnika i T-Com-a iz bilo kojeg razloga,

– ako dođe do prestanka
pružanja usluga međusobnog povezivanja između T-Com-a i Operatora.

U slučaju isključenja
CPS usluge, T-Com će o istome obavijestiti Operatora.

U slučaju isključenja
CPS usluge iz gore navedenih razloga, Operator nema pravo tražiti od T-Com-a
naknadu štete, niti eventualna potraživanja koja Operator ima prema korisniku.

**3. Odnos s krajnjim korisnicima**

Operator samostalno
određuje uvjete i cijene pružanja usluga korisnicima putem usluge predodabira
operatora te u vezi s tim uslugama samostalno uređuje odnos sa svojim
korisnicima.

Operator je obvezan
obavijestiti korisnike koje usluge Operatora je moguće koristiti putem usluge
predodabira operatora. Operator odgovara T-Com-u za štetu koja mu može biti
prouzročena u slučaju da Operator nije točno, pravodobno i/ili na odgovarajući
način obavijestio korisnike o uslugama koje im pruža, te o uslugama koje i
dalje pruža T-Com istim korisnicima.

*4.3. Usluge polaznog prometa za pristup posebnimuslugama
Operatora*

4.3.1. Pristup uslugama
s dodanom vrijednosti u mreži Operatora

Pozivi generirani od
strane krajnjih korisnika T-Com-a prema davateljima usluga s dodanom
vrijednosti (060) koji su spojeni na mrežu Operatora mogu biti predani u mrežu
Operatora samo na regionalnim pristupnim točkama za međusobno povezivanje. Iz
tog razloga, Operator mora biti spojen na regionalnu pristupnu točku. Pozivi se
ne mogu ostvariti putem usluge odabira ili predodabira operatora.

T-Com će naplatiti
Operatoru korištenje usluge pristupa uslugama s dodanom vrijednosti u mreži
Operatora po cijenama navedenim u članku 16.3.6 ove standardne ponude

Operator je odgovoran za
naplatu poziva krajnjim korisnicima T-Com-a.

4.3.2. Pristup 0800
usluzi Operatora

Pozivi generirani od
strane krajnjih korisnika T-Com-a prema 0800 usluzi u mreži Operatora mogu biti
predani u mrežu Operatora samo na regionalnim pristupnim točkama za međusobno
povezivanje. Iz tog razloga, Operator mora biti spojen na regionalnu pristupnu
točku. Pozivi se ne mogu ostvariti putem usluge odabira ili predodabira
operatora.

T-Com će naplatiti
Operatoru korištenje usluge pristupa 0800 usluzi Operatora prema cijenama
navedenim u članku 16.3.7 ove standardne ponude

Operator je odgovoran za
naplatu prema svom pretplatniku 0800 usluge.

5. TRANZITIRANJE PROMETA

*5.1. Opće odredbe*

Usluga tranzitiranja
prometa sastoji se od prijenosa poziva koje generiraju krajnji korisnici
Operatora kroz T-Com mrežu a prema mrežama drugih operatora, pa slijedom toga uvjeti
i cijene pružanja ove usluga od strane T-Com-a ovise, do određene mjere, o
cijenama i uvjetima koje određuju drugi operatori za svoje usluge (npr.
terminiranje prometa).

Naknada za tranzitiranje
prometa kroz T-Com mrežu određena je u članku 16.3.8 ove standardne ponude i
odnosi se samo na tranzit kroz T-Com mrežu i ne uključuje cijenu koju određuje
drugi operator za svoje usluge. Konačna cijena za Operatora sastojat će se od
naknade za tranzitiranje prometa iz članka 16.3.8 te od cijene koju naplaćuje
drugi operator za svoje usluge.

6. TELEKOMUNIKACIJSKE
USLUGE PODRŽANE USLUGAMA MEĐUSOBNOG POVEZIVANJA T-Com-a

Telekomunikacijske
usluge koje podržavaju T-Com-ove usluge međusobnog povezivanja ovise o
mogućnosti signalizacijskih sustava da prenesu tražene podatke između T-Com
mreže i mreže Operatora kao i o mogućnosti svake od tih mreža da stavi te
usluge na raspolaganje.

Prijenos sljedećih vrsta
poziva kroz T-Com-ove pristupne točke podržava se u oba smjera:

– usluga prijenosa
osnovnih PSTN/ISDN govornih poziva / bazirana na audio nosiocu 3,1 kHz

– usluga osnovnih ISDN
poziva bazirana na nosiocu 64 kbit/s (unrestricted bearer)

Pozivi nastali u T-Com
mreži i predani u mrežu Operatora će uvijek sadržavati prijenos identiteta
pozivajuće linije – CLI, kao i podatke kada krajnji korisnik T-Com-a ima
aktiviranu uslugu skrivenog pozivnog broja – CLIR. Operator je dužan poštivati
uslugu skrivenog pozivnog broja – CLIR.

Pored onog što je
propisano važećim propisima, Operator je dužan poštivati sljedeća minimalna načela
u svezi s korištenjem identiteta pozivajuće linije – CLI. CLI mora uvijek
predstavljati točan broj dodijeljen pretplatničkom priključku javne
telekomunikacijske mreže na kojoj je poziv nastao. Navedeni broj je broj koji
Operatoru dodjeljuje nadležno regulatorno tijelo, a Operator ga zatim
pridjeljuje svojem krajnjem korisniku. Operator je dužan pridržavati se, u onoj
mjeri u kojoj je to tehnički moguće, mjerodavnih ITU preporuka i Europskih
smjernica za identifikaciju pozivne linije, koje izdaje Europska
telekomunikacijska platforma – ETP (22. siječnja 1999.).

7. TEHNIČKI I
EKSPOLATACIJSKI UVJETI ZA USLUGE MEĐUSOBNOG POVEZIVANJA T-Com-a

*7.1. Tehnički uvjeti*

7.1.1. Uspostava
međusobnog povezivanja

Uspostava međusobnog
povezivanja mreže Operatora i T-Com mreže realizirat će se putem voda
međusobnog povezivanja koji završava s 2048 kbit/s sučeljem.

U pravilu, vod
međusobnog povezivanja uspostavlja T-Com na lokaciji Operatora (međusobno
povezivanje na lokaciji korisnika).

Na zahtjev Operatora
T-Com će omogućiti međusobno povezivanje na lokaciji T-Com-a i u tu svrhu
smještaj opreme na lokaciji T-Com-a (kolokacija) pod uvjetima određenima u
članku 7.2.4 ove standardne ponude. U tom slučaju, vod za međusobno povezivanje
osigurava Operator.

Električke i fizičke
karakteristike sučelja, te uvjeti koje zahtijeva prijenosna oprema i njena
ugradnja u objektu na lokaciji međusobnog povezivanja definirani su u nastavku
ove standardne ponude.

7.1.2. Točka
razgraničenja

Pod točkama
razgraničenja podrazumijevaju se granice u kojima dolazi do fizičkog prijelaza
odgovornosti i vlasništva nad opremom između Operatora i T-Com-a. Te točke su
priključak napajanja, uzemljenja i 2048 kbit/s sučelje.

Prijenosni medij za
prijenosni sustav međusobnog povezivanja (svjetlovodni kabel ili drugi kabel)
ne predstavlja točku razgraničenja.

U slučaju kad T-Com
instalira dio svoje prijenosne opreme i digitalni razdjelnik (DDF) u objektu na
lokaciji Operatora, krajnja točka odgovornosti T-Com-a predstavlja konektor na
DDF-u na lokaciji centrale Operatora na kojemu završava spoj s uređaja sustava
prijenosa, kroz koji prolazi vod međusobnog povezivanja.

U slučaju kad Operator
instalira dio svoje prijenosne opreme i digitalni razdjelnik (DDF) u objektu na
lokaciji T-Com-a, krajnja točka odgovornosti Operatora predstavlja konektor na
DDF-u na lokaciji centrale T-Com-a na kojemu završava spoj s uređaja sustava
prijenosa, kroz koji prolazi vod međusobnog povezivanja.

7.1.3. Fizičke
karakteristike 2048 kbit/s sučelja

Prijenosna oprema završava
na DDF-u. Tip konektora koji će se koristiti definirat će se u ugovoru o
međusobnom povezivanju.

7.1.4. Električne
karakteristike 2048 kbit/s sučelja

Električne
karakteristike 2048 kbit/s voda međusobnog povezivanja trebaju biti sukladne s
ITU-T preporukom G.703. Za povezivanje transmisijskog uređaja i DDF-a definira
se koaksijalni kabel impedancije 75 Ohm-a. Zaštitni omotač kabela (širm) treba
biti uzemljen preko DDF-a. Maksimalno gušenje između opreme Operatora i opreme
T-Com-a ne smije biti veće od 6 dB, mjereno na 1024 kHz. Izlazni jitter ne
smije prelaziti 0.75 UI u frekventnom opsegu 20Hz – 100kHz prema preporuci
ITU-T G.921 tablica 3.

7.1.5. Sinkronizacija

T-Com i Operator
osiguravaju sinkronizaciju svojih mreža u skladu s odgovarajućim ITU
preporukama.

7.1.6. Specifikacija pr
otokola za međusobno povezivanje

Za međusobno povezivanje
s Operatorom T-Com će osigurati na pristupnim točkama u T-Com mreži sučelje
međusobnog povezivanja (T-ComII – T-Com Interconnection Interface) sa sustavom
signalizacije No7. Na ovim sučeljima T-Com podržava ISUP verziju 2, s time da
će skup usluga koje se time podržavaju biti definiran ugovorom o međusobnom
povezivanju na osnovi raspoloživosti usluga u T-Com mreži kao i potrebnih
testiranja.

Detaljne tehničke specifikacije
uključujući i specifičnosti (iz­nim­ke) bit će opisane u ugovoru o međusobnom
povezivanju.

Relevantne međunarodne
publikacije na koje se oslanjaju tehničke specifikacije navedene su u člancima
7.1.7 i 7.1.8 ove standardne ponude.

Signalizacijsko
povezivanje sa sustavima Operatora ostvaruje se putem signalizacijskih veza s
minimalno dvije signalizacijske pristupne točke u signalizacijskoj mreži
T-Com-a na nacionalnoj razini. Signalizacijska veza dimenzionira se na promet
od 0,2 Erlanga po jednom smjeru. Signalizacijski vod služi za prijenos ISUP
poruka. Prijenos drugih vrsta poruka (SCCP i slično) biti će predmet ugovora o
međusobnom povezivanju.

7.1.7. Tehnička
specifikacija SS7 MTP

Sljedeće ITU-T
preporuke, ETSI ETS i druge publikacije sadržavaju odredbe na kojima se temelji
tehnička specifikacija SS7 MTP. Za publikacije koje su danas na snazi
relevantne su samo one revizije i dodaci koji su službeno objavljeni i
uključeni kao dodaci ili revizije. Za nedatirane publikacije uzima se u obzir
zadnja važeća verzija.

Normativne reference:

(1) ITU-T Recommendation
Q.701 (03/1993): Signaling System No.7-Functional Description of Message
Transfer Part (MTP)

(2) ITU-T Recommendation
Q.702 (/1998): Signaling System No.7-Signalling Data Link

(3) ITU-T Recommendation
Q.703 (07/1996): Signaling System No.7-Signalling Link

(4) ITU-T Recommendation
Q.704 (07/1996): Signaling System No.7- Signaling Network Functions and
Messages

(5) ITU-T Recommendation
Q.705 (03/1993): Signaling System No.7- Signaling Network Structure

(6) ITU-T Recommendation
Q.706 (03/1993): Signaling System No.7- Message Transfer Part Signaling
Performance

(7) ITU-T Recommendation
Q.707 (/1998): Signaling System No.7- Testing and Maintenance

Informativne reference:

(8) ITU-T Recommendation
Q.761 (ISUP’97) (09/1997): Signaling System No.7 – ISDN User Part Functional
Description

(9) ITU-T Recommendation
Q.762 (ISUP’97) (09/1997): Signaling System No.7 – ISDN User Part General
Functions of Messages and Signals.

(10) ITU-T
Recommendation Q.763 (ISUP’97) (09/1997): Signaling System No.7 – ISDN User
Part Formats and Codes

(11) ITU-T
Recommendation Q.764 (ISUP’97) (09/1997): Signaling System No.7 – ISDN User
Part Signaling Procedures

(12) ITU-T
Recommendation Q 766 (03/93): Specifications of Signaling System No. 7 – ISDN
User Part

(13) ITU-T
Recommendation I.320 (11/1993): Integrated Services Digital Network – ISDN
Protocol Reference Model

(14) ITU-T
Recommendation G.703 (10/1998): Physical/electrical characteristics of
hierarchical digital interfaces

(15) ITU-T
Recommendation G.704 (07/1995): Synchronous frame structures used at 1544,
6312, 2048, 8488 and 44736 kbps hierarchical levels

(16) ITU-T
Recommendation G.706 (/1991): Frame alignment and cyclic redundancy check (CRC)
procedures relating to basic frame structures defined in G.704

(17) ITU-T
Recommendation G.783 (04/1997): Characteristics of synchronous digital
hierarchy (SDH) equipment functional blocks

(18) ITU-T
Recommendation G.823 (03/1993): The control of jitter and wander within digital
networks which are based on the 2048 kbps hierarchy

(19) ITU-T
Recommendation G.957 (07/1995): Optical interfaces for equipments and systems
relating to the synchronous digital hierarchy

(20) ETSI ETS 300 166
(08/1993): Physical and electrical characteristics of hierarchical digital
interfaces for equipment using 2048 kbps – based plesiochronous or synchronous
digital hierarchies

Detalji koji se odnose
na navedene referentne publikacije kao i specifičnosti (iznimke) u odnosu na
T-Com-ovo sučelje međusob­nog povezivanja bit će detaljno opisani u ugovoru o
međusobnom povezivanju.

7.1.8. Tehnička
specifikacija SS7 ISUP

Ova se specifikacija
temelji na preporuci ITU-T Q.767 i koristi usluge koje podržavaju navedene
specifikacije SS7 MTP. ISDN User Part protokol koji podržava osnovne usluge
nosioca oslanja se na preporuke Q.761 do Q.764 i Q.850. Za publikacije koje su
danas na snazi relevantne su samo one revizije i dodaci koji su službeno
objavljeni i uključeni kao dodaci ili revizije. Za nedatirane publikacije uzima
se u obzir zadnja važeća verzija.

(1) ITU-T Recommendation
Q.761 (ISUP’97) (09/1997): Signaling System No.7 – ISDN User Part Functional
Description

(2) ITU-T Recommendation
Q.762 (ISUP’97) (09/1997): Signaling System No.7 – ISDN User Part General Functions
of Messages and Signals.

(3) ITU-T Recommendation
Q.763 (ISUP’97) (09/1997): Signaling System No.7 – ISDN User Part Formats and
Codes

(4) ITU-T Recommendation
Q.764 (ISUP’97) (09/1997): Signaling System No.7 – ISDN User Part Signaling
Procedures.

(5) ITU-T Recommendation
Q.765 (02/1991): Signaling System No.7 – Application Transport Mechanism

(6) ITU-T Recommendation
Q 766 (03/93): Specifications of Signaling System No. 7 – ISDN User Part

(7) ITU-T Recommendation
Q.767 (06/2000): Signaling System No.7 – Application of the ISDN User Part of
CCITT Signaling System No.7 for International ISDN Interconnection

(8) ITU-T Recommendation
Q.850 (05/1998): Usage of Cause and Location in DSS1 and SS7 ISDN User Part

(9) ITU-T Recommendation
Q.730 (09/1997): Signaling System No.7 –ISDN Supplementary Services

(10) ITU-T
Recommendation Q.731 (03/1993): Signaling System No.7 –ISDN Supplementary
Services – Number Identification Supplementary Services

(11) ITU-T Recommendation
Q.732 (03/1993): Signaling System No.7 –ISDN Supplementary Services – Call
Offering Supplementary Services

(12) ITU-T
Recommendation Q.733 (03/1993): Signaling System No.7 –ISDN Supplementary
Services – Call Completion Supplementary Services

(13) ITU-T
Recommendation Q.734 (03/1993): Signaling System No.7 –ISDN Supplementary
Services – Multiparty Supplementary Services

(14) ITU-T
Recommendation Q.735 (03/1993): Signaling System No.7 –ISDN Supplementary
Services – Community of Interest Supplementary Services

(15) ITU-T
Recommendation Q.736 (10/1995): Signaling System No.7 –ISDN Supplementary
Services – Charging Supplementary Services

(16) ITU-T
Recommendation Q.737 (06/1997): Signaling System No.7 –ISDN Supplementary
Services – Additional Information Transfer Supplementary Services

(17) ETSI standard ETS
300 356: Integrated Services Digital Network (ISDN); Signaling System No. 7;
ISDN User Part (ISUP) version 2 for the international interface

Detalji koji se odnose
na navedene referentne publikacije kao i specifičnosti (iznimke) u odnosu na
T-Com-ovo sučelje međusob­nog povezivanja bit će detaljno opisani u ugovoru o
međusobnom povezivanju.

*7.2. Ostali eksploatacijski i tehnički uvjeti*

7.2.1. Prijenosna oprema

Prijenosnu opremu
potrebnu za ostvarenje međusobnog povezivanja do definiranih točaka
razgraničenja planira, nabavlja i instalira ona strana koja uspostavlja vod
međusobnog povezivanja. U svrhu otklanjanja dvojbi, sva oprema instalirana od
strane T-Com-a u objektu na lokaciji Operatora u svrhu međusobnog povezivanja
ostaje u vlasništvu T-Com-a, odnosno sva oprema instalirana u svrhu međusobnog
povezivanja od strane Operatora u objektu na lokaciji T-Com-a u slučaju
kolokacije ostaje u vlasništvu Operatora.

7.2.2. Prijenosni put

Osnovni način
realizacije voda međusobnog povezivanja je preko jednog prijenosnog puta.
Ukoliko Operator želi realizaciju veze s potpunom zaštitom prijenosnog puta,
potrebno je osigurati najmanje dva različita kabelska pristupa lokaciji
Operatora. Udaljenost između kabela u tom slučaju ne smije biti manja od 5
metara.

7.2.3. Smještaj
prijenosne opreme

Smještaj opreme
međusobnog povezivanja može biti na lokaciji Operatora ili na lokaciji T-Com-a
(kolokacija) ovisno o tome tko uspostavlja vod međusobnog povezivanja.

U svakom slučaju, ona
ugovorna strana na čijoj se lokaciji uspostavlja vod međusobnog povezivanja
omogućit će drugoj ugovornoj strani na toj lokaciji instalaciju potrebne
prijenosne opreme te će joj u tu svrhu osigurati odgovarajući prostor i uvjete
za nesmetano instaliranje opreme i prijenosnog medija kao i nesmetani pristup
toj opremi i prijenosnom mediju u cilju redovitog održavanja, ispitivanja i
otklanjanja grešaka. Detaljniji uvjeti za pristup opremi za međusobno
povezivanje utvrdit će se u ugovoru o međusobnom povezivanju.

7.2.4. Smještaj
prijenosne opreme u objektima na lokaciji T-Com-a (kolokacija)

Ako postoje tehnički
uvjeti, T-Com će omogućiti Operatoru, na njegov zahtjev, smještaj prijenosne
opreme Operatora u svrhu uspostave međusobnog povezivanja u objektima na
lokaciji T-Com-a (kolokacija), uz naknadu stvarnih troškova, a na temelju
sklopljenog posebnog ugovora o kolokaciji.

Detaljniji uvjeti i
cijene usluge kolokacije utvrđeni su u posebnim uvjetima T-Com-a za kolokaciju.

Po primitku konkretnog zahtjeva
Operatora za međusobno povezivanje na određenoj pristupnoj točki u T-Com mreži,
T-Com će omogućiti smještaj prijenosne opreme Operatora u posebnoj prostoriji
unutar objekta na lokaciji centrale T-Com-a pod uvjetom da postoji slobodan
prostor unutar objekta gdje je locirana centrala s prijenosnim mrežnim
funkcionalnostima te ako su ispunjeni tehnički i operativni uvjeti utvrđeni u
posebni uvjetima T-Com-a za kolokaciju. T-Com će dostaviti Operatoru, na
zahtjev, posebne uvjete za kolokaciju.

T-Com pruža uslugu
kolokacije sukladno prethodno navedenom isključivo za potrebe međusobnog
povezivanja s T-Com mrežom.

7.2.5. Uvjeti okoline i
sigurnosti

Objekt na lokaciji u
koji se smješta oprema međusobnog povezivanja mora biti odgovarajući za smještaj
potrebne opreme i nesmetan rad prilikom instaliranja i održavanja opreme, kao i
zadovoljavati propisane uvjete temperature, vlage, te sigurnosne uvjete radi
sprječavanja neovlaštenog pristupa opremi i prijenosnom mediju.

Uvjeti temperature i
vlage su sljedeći:

1. najniža temperatura
zraka: 0°C

2. najviša temperatura
zraka: 40°C

3. najniža relativna
vlaga: 5%

4. najviša relativna
vlaga: 90%.

Električne instalacije u
prostoru na lokaciji Operatora moraju biti izvedene prema standardu IEC 364.

Objekt na lokaciji u
koji se smješta oprema međusobnog povezivanja mora biti opremljen vatrodojavnim
sustavom i protupožarnom zaštitom te odgovarajuće osiguran od neovlaštenog
pristupa: zaključane i zaštićene čuvarskom službom ili protuprovalnim alarmom.

7.2.6. Uvjeti napajanja
i uzemljenja opreme

U prostoriji u koju se
smješta oprema međusobnog povezivanja, potrebno je osigurati neprekidni izvor
napajanja 230V AC koji će služiti prilikom instaliranja opreme i prijenosnog
medija te prilikom održavanja i servisiranja opreme. Ukoliko je to moguće, može
se osigurati izvor napajanja – 48V DC.

Krajnja točka
odgovornosti između Operatora i T-Com-a za sustav napajanja predstavlja spojno
mjesto zaštićeno osiguračem čije karakteristike će biti definirane u ugovoru o
međusobnom povezivanju.

U prostoriji u koju se
smješta oprema međusobnog povezivanja, potrebno je osigurati spojno mjesto za
uzemljenje kojim će se uzemljiti oprema i DDF. Kvaliteta uzemljenja dokazuje se
Atestom uzemljenja svakog operatora na svojoj lokaciji.

8. USLUGA VODA
MEĐUSOBNOG POVEZIVANJA

*8.1. Odgovornost za dimenzioniranje i plaćanje vodova
međusobnog povezivanja*

Operator je odgovoran za
dimenzioniranje i plaćanje vodova međusobnog povezivanja potrebnih za prijenos
vlastitog prometa sukladno dolje navedenim uvjetima.

Operator koji traži
međusobno povezivanje s T-Com mrežom odgovoran je za dimenzioniranje i plaćanje
vodova međusobnog povezivanja kojima se prenose sljedeći prometni tokovi:

– promet koji se prenosi
kroz mrežu Operatora i predaje na pristupnoj točki T-Com-a s ciljem korištenja
T-Com-ovih usluga terminiranja prometa;

– promet koji nastaje u
T-Com mreži i predaje se u mrežu Operatora putem T-Com-ove usluge polaznog
prometa;

U svezi s kvalitetom
usluga terminalnog i polaznog prometa, Operator samostalno i u cijelosti
odgovara za neodgovarajuće dimenzioniranje vodova međusobnog povezivanja.

Operator se obvezuje
dimenzionirati vodove međusobnog povezivanja za maksimalne gubitke od 1%
tijekom sati povećanog prometa.

Za potrebe prijenosa
prometa iz T-Com mreže prema krajnjim korisnicima Operatora, Operator i T-Com
mogu se sporazumjeti da se ovaj prometni tok prenosi preko vodova međusobnog
povezivanja za koje je odgovoran Operator ili preko posebnih
telekomunikacijskih vodova koje će osigurati T-Com sukladno dogovoru Operatora
i T-Com-a.

*8.2. Implementacija vodova međusobnog povezivanja*

Fizička veza između
dvije mreže temelji se na povezivanju odgovarajućih pristupnih točaka pomoću voda
međusobnog povezivanja. Vod međusobnog povezivanja sastoji se od određenog
broja 2 Mbit/s veza (E1’s). Minimalni početni kapacitet za međusobno
povezivanje za svaku pristupnu točku je 2 × 2 Mbit/s na lokalne pristupne
točke. Minimalni početni kapacitet međusobnog povezivanja za svaku pristupnu
točku je 2 Mbit/s na regionalne pristupne točke s obvezom povezivanja na sve
regionalne pristupne točke unutar jednog regionalnog pristupnog područja.

Minimalna nadogradnja
kapaciteta za svaku lokalnu pristupnu točku je 2 Mbit/s, a u slučaju međusobnog
povezivanja na regionalnim pristupnim točkama potrebno je istovremeno
nadograđivati kapacitete prema svim regionalnim pristupnim točkama u tom
području.

Za uspostavu vodova
međusobnog povezivanja, T-Com će ponuditi međusobno povezivanje sukladno
člancima 8.2.1 i 8.2.2 ove standardne ponude.

Operator mora odlučiti o
načinu na koji će vodovi međusobnog povezivanja, za čije dimenzioniranje
odgovara, biti zaštićeni u smislu prijenosa. Cijena vodova međusobnog
povezivanja ovisi o načinu njihove realizacije.

8.2.1. Međusobno
povezivanje na lokaciji korisnika

Kod međusobnog
povezivanja na lokaciji korisnika, cjelokupni vod međusobnog povezivanja
osigurava T-Com. U svrhu zaštite, T-Com će ugraditi potrebnu prijenosnu opremu u
objektu na lokaciji Operatora, pod uvjetom da su zadovoljeni određeni minimalni
uvjeti koji su navedeni u poglavlju 7 ove standardne ponude. U tom slučaju,
točka razgraničenja bit će postavljena na DDF u objektu na lokaciji centrale
Operatora.

Cijene vodova međusobnog
povezivanja na lokaciji korisnika navedene su u člancima 16.1 i 16.2 ove
standardne ponude.

8.2.2. Međusobno
povezivanje na lokaciji T-Com-a

Kod međusobnog
povezivanja na lokaciji T-Com-a, cjelokupni vod međusobnog povezivanja
osigurava Operator. U svrhu zaštite, Operator će ugraditi potrebnu prijenosnu
opremu u objektu na lokaciji T-Com-a pod uvjetom da su zadovoljeni određeni
minimalni uvjeti koji su navedeni u poglavlju 7 ove standardne ponude. U tom
slučaju, točka razgraničenja bit će postavljena na DDF u objektu na lokaciji
centrale T-Com-a.

9. KVALITETA USLUGE

Kvaliteta i sigurnost
prijenosa prometa međusobnog povezivanja od strane T-Com-a je u skladu s
kvalitetom koju T-Com osigurava za vlastiti promet.

Za potrebe usluge
terminiranja prometa za pozive na zemljopisne brojeve T-Com-a, T-Com se
obvezuje osigurati na svojoj mreži stopu nepropusnosti mreže, za kvarove koji
su isključivo uzrokovani T-Com mrežom, koja ne prelazi 1,5% kao nacionalni
godišnji prosjek. Stopa nepropusnosti mreže predstavlja omjer između broja
poziva predanih od strane Operatora koji završavaju u T-Com mreži i ne uspiju
doći do odredišta zbog nedostatnosti T-Com mreže i ukupnog broja poziva
predanih od strane tog Operatora koji završavaju u T-Com mreži (isključujući
kvarove uzrokovane postupanjem krajnjeg korisnika i nedostacima u terminalnoj
opremi).

T-Com će učiniti
razborite napore da bi se izbjegli problemi gomilanja prometa u T-Com mreži,
međutim takvi problemi ipak mogu nastati privremeno na određenim točkama u
mreži. Ukoliko Operator ima problema sa gomilanjem svog prometa međusobnog
povezivanja uslijed zagušenja u T-Com mreži, može se obratiti odgovarajućoj
službi T-Com-a definiranoj u ugovoru o međusobnom povezivanju. Na temelju
preciznih i podrobnih podataka koje Operator dostavi, T-Com će provjeriti
postoji li doista problem zagušenja u T-Com mreži te će, ukoliko utvrdi da se
problem zagušenja nalazi u T-Com mreži, obavijestiti Operatora o vremenskom
roku u kojem ga planira ukloniti.

Ukoliko Operator isporuči
veću količinu prometa od planirane to može imati utjecaja na gore definiranu
kvalitetu usluge. Isto se neće smatrati nedostatkom T-Com mreže.

U slučaju kada bi
pojedina situacija mogla privremeno ometati tijek prometa u T-Com mreži, T-Com
ima pravo primijeniti standardne mjere regulacije prometa (npr. blokiranje
prometa), kako bi se ograničio utjecaj takve situacije na kvalitetu usluge koju
pruža svojim krajnjim korisnicima, kao i operatorima s kojima je T-Com mreža
međusobno povezana. Te mjere regulacije prometa primijenit će se ravnopravno na
promet T-Com-a i na promet Operatora. Gore navedena ciljana stopa nepropusnosti
mreže ne obuhvaća kvarove koji su uzrokovani navedenim mjerama regulacije
prometa. Ugovorne strane će jedna drugu izvještavati o strategijama upravljanja
operativnim prometom u cilju zaštite kvalitete usluga i ublažavanja
kratkotrajnih opterećenja uzrokovanih abnormalnim intenzitetom prometa ili
neispravnim kapacitetima.

10. RAZVOJ STANDRADNE
PONUDE USLUGA MEĐUSOBNOG POVEZIVANJA

10.1. Promjene u
telekomunikacijskoj infrastrukturi T-Com-a

Kao i većina europskih
operatora, T-Com je u postupku usvajanja i modernizacije svoje
telekomunikacijske infrastrukture. T-Com će prema potrebi uvoditi promjene
uvjetovane razvojem međunarodnih standarda (ITU-T i ETSI). To može imati
utjecaja na ponuđene usluge međusobnog povezivanja i pristupne točke. T-Com će
izvijestiti Operatora o promjenama u svojoj infrastrukturi koje mogu utjecati
na usluge međusobnog povezivanja koje T-Com nudi. Pisanu obavijest o promjenama
u T-Com mreži koje imaju utjecaj na usluge međusobnog povezivanja, T-Com se
obvezuje dostaviti Operatoru čim to bude praktično izvedivo, a najkasnije 6
mjeseci prije planiranih promjena. Ova se obveza ne primjenjuje na T-Com u
slučaju prethodnog zajedničkog dogovora između T-Com-a i Operatora, zahvata
ograničenog značenja, djelovanja više sile, kao i odluke nadležnog regulatornog
tijela donesene u skladu s važećim propisima.

Istovremeno, T-Com je u
postupku smanjenja broja centrala koje rade u T-Com mreži. U tu svrhu T-Com
zadržava pravo zatvoriti određene pristupne točke u T-Com mreži koje su
otvorene u svrhu međusobnog povezivanja. U slučaju zatvaranja pojedine
pristupne točke, T-Com će izvijestiti Operatora što je ranije moguće, ali
najkasnije 6 mjeseci prije dana zatvaranja.

T-Com može, sukladno
odobrenju/nalogu nadležnog regulatornog tijela, izvršiti preuređenje
nacionalnih odredišnih kodova koji su obuhvaćeni pristupnim područjima. U tom
slučaju, T-Com će o tome izvijestiti Operatora što je ranije moguće ali
najkasnije 3 mjeseca unaprijed.

O promjenama
telekomunikacijske infrastrukture T-Com-a za koje se smatra da će imati
utjecaja na operatore s kojima je T-Com mreža međusobno povezana ili na
ponuđene usluge međusobnog povezivanja, T-Com će izvijestiti nadležno
regulatorno tijelo i Operatora najkasnije 6 mjeseci prije početka promjena.

U slučaju navedenih
promjena troškove na strani mreže Operatora snosit će Operator.

Cijene usluga međusobnog
povezivanja, broj i vrsta pristupnih točaka uvjetovani su modelom međusobnog
povezivanja opisanim u ovoj standardnoj ponudi (nacionalna, regionalna i
lokalna razina), a koji proizlazi iz postojeće arhitekture T-Com mreže, načina
usmjeravanja prometa, plana numeracije itd. Promjene u arhitekturi T-Com mreže
(iz bilo kojeg razloga) ili izmjene postojećeg modela međusobnog povezivanja,
mogu dovesti do promjene broja i konfiguracije pristupnih točaka, a što u
konačnici može imati utjecaja na cijene usluga međusobnog povezivanja određenih
u ovoj standardnoj ponudi. U svakom slučaju atipično usmjeravanje prometa bit
će prihvaćeno, međutim takvo usmjeravanje prometa može utjecati na cijenu
usluga međusobnog povezivanja određenih u ovoj standardnoj ponudi.

*10.2. Osnovni (bitni) zahtjevi*

T-Com i Operator će osigurati
da su osnovni (bitni) zahtjevi utvrđeni važećim Pravilnikom o pristupu mreži i
međusobnom povezivanju zaštićeni na odgovarajući način, a u vezi s
uspostavljanjem, održavanjem i pružanjem usluga međusobnog povezivanja.

Ova standardna ponuda
sadrži posebne principe i pravila utvrđena kako bi se osigurala zaštita
osnovnih (bitnih) zahtjeva. T-Com i Operator međusobno će se konzultirati u
interesu ostvarivanja odgovarajuće zaštite osnovnih (bitnih) zahtjeva.

Jedan je od preduvjeta
za pružanje usluga međusobnog povezivanja od strane T-Com-a sukladno ovoj
standardnoj ponudi da zahtjev Operatora za uslugama nije štetan za rad, odnosno
integritet i interoperabilnost telekomunikacijske mreže i usluga, te da je
svakodobno osigurana zaštita usluga i internih podataka, mrežne opreme,
software-a kao i pohranjenih podataka, uključujući osobne podatke, povjerljivih
informacija i privatnosti.

T-Com je ovlašten
prouzrokovati prekide, smetnje, ili promjene u svojoj telekomunikacijskoj mreži
i uslugama na štetu pružanja usluga međusobnog povezivanja, a u vezi s mjerama
koje je potrebno poduzeti iz tehničkih i/ili operativnih razloga i/ili u svrhu
održavanja rada mreže. U tom će slučaju T-Com, u dobroj vjeri, što je prije
moguće obavijestiti Operatora o mogućnosti prekida, smetnji i promjena u
mreži/uslugama, uz navođenje razloga.

11. ORGANIZIRANO
PLANIRANJE ZA USLUGE MEĐUSOBNOG POVEZIVANJA

*11.1. Opće odredbe*

Kako bi se optimiziralo
planiranje resursa potrebnih za implementaciju međusobnog povezivanja i svih kasnijih
faza međusobnog povezivanja, i u cilju zaštite odgovarajućeg dimenzioniranja
T-Com mreže kojim se T-Com-u omogućuje pravilno odvijanje kako prometa
međusobnog povezivanja tako i vlastitog prometa, Operator je obvezan dostaviti
predviđanja prometa i prijenosnih kapaciteta prema postupcima opisanim u
Dodatku 4 ove standardne ponude. Podatke koji budu dostavljeni T-Com-u, a
vezani su uz Operatorova predviđanja prometa i prijenosnih kapaciteta, T-Com će
tretirati kao povjerljive i koristiti samo u svrhe za koje se dostavljaju.

*11.2. Zahtjev za pregovore*

U svrhu započinjanja
pregovora o međusobnom povezivanju Operator koji želi koristiti T-Com-ove
usluge međusobnog povezivanja dužan je dostaviti na adresu navedenu u Dodatku 2
ove standardne ponude, službeni zahtjev za usluge međusobnog povezivanja,
zajedno uz sljedeću dokumentaciju:

b) presliku dozvole za
pružanje javne govorne usluge u nepokretnoj mreži izdane od nadležnog
regulatornog tijela i potvrdu o dodijeljenom kodu za odabir operatora;

c) izvadak iz registra
Trgovačkog suda;

d) potvrdu o hardverskoj
i softverskoj verziji opreme za koju se traži međusobno povezivanje i
odgovarajuću atestnu dokumentaciju;

e) specifikaciju usluga
međusobnog povezivanja koje traži od T-Com-a;

f) popis lokacija na
kojima se traži međusobno povezivanje;

g) postupak usmjeravanja
prometa za usluge međusobnog povezivanja koje se traže;

h) šestomjesečna
predviđanja prometa međusobnog povezivanja i prijenosnih kapaciteta za prvu
godinu poslovanja, a za svaku sljedeću godinu jednogodišnja predviđanja, a
prema postupcima opisanim u Dodatku 4 ove standardne ponude.

*11.3. Postupak pregovaranja*

Pregovori o sklapanju
ugovora o međusobnom povezivanju temeljem ove standardne ponude započet će kada
Operator dostavi potpuni zahtjev uključujući svu dokumentaciju navedenu u
članku 11.2 ove standardne ponude. Pružanje usluga međusobnog povezivanja iz
ove standardne ponude započet će na način i u roku određenim ugovorom o
međusobnom povezivanju. Dodatne usluge međusobnog povezivanja koje nisu
navedene u ovoj standardnoj ponudi predmet su dogovora između Operatora i
T-Com-a na komercijalnoj osnovi bez obzira na uvjete iz ove standardne ponude.

Postupak pregovaranja o
uvjetima međusobnog povezivanja, T-Com i Operator utvrdit će detaljnije sporazumno
u ugovoru o međusobnom povezivanju.

*11.4. Odgoda i odbijanje pregovora*

T-Com može odgoditi
odnosno odbiti pregovore o međusob­nom povezivanju u skladu s primjenjivim
propisima.

*11.5. Promjene cijena međusobnog povezivanja iz ove
standardne ponude*

T-Com zadržava pravo
izmijeniti cijene međusobnog povezivanja iz ove standardne ponude u skladu s
odredbama Zakona o telekomunikacijama i drugim primjenjivim propisima. T-Com
ima pravo promijeniti cijene međusobnog povezivanja utvrđenih u ovoj standardnoj
ponudi pod uvjetom prethodnog odobrenja nadležnog regulatornog tijela.

Ako nadležno regulatorno
tijelo donese odluku koja nalaže izmjenu cijena međusobnog povezivanja
utvrđenih u ovoj standardnoj ponudi, T-Com će prilagoditi cijene sukladno
odluci tog tijela. U tom slučaju, T-Com i Operator sklopit će dodatak ugovoru o
međusobnom povezivanju u roku od 15 dana od dana dostave odluke.

*11.6. Rješavanje sporova*

Spor koji je nastao iz
ili je u vezi s ugovorom o međusobnom povezivanju, ugovorne strane će najprije
pokušati riješiti mirnim putem. Pokušaj sporazumnog rješenja spora smatrat će
se neuspjelim čim jedna ugovorna strana o tome pisanim putem izvijesti drugu
ugovornu stranu.

Svi sporovi koji su u
vezi s ili proizlaze iz ugovora o međusobnom povezivanju i/ili ove standardne
ponude, za čije je rješavanje nadležno regulatorno tijelo, riješit će se pred
tim tijelom sukladno primjenjivim propisima.

Svi sporovi koji su u
vezi s ili proizlaze iz ugovora o međusobnom povezivanju i/ili ove standardne
ponude uključujući bilo koja pitanja u vezi njihovog postojanja, važenja ili
prekida važenja, koji nisu u nadležnosti regulatornog tijela, bit će u
konačnici riješeni od strane Trgovačkog suda u Zagrebu.

12. OBRAČUN MEĐUSOBNOG
POVEZIVANJA, PLAĆANJA I FINANCIJSKA JAMSTVA

Osnovni postupci za
naplatu prometa međusobnog povezivanja i odgovarajući obračun i plaćanje kao i
postupak za rješavanje prigovora na iznose računa za pružene usluge međusobnog
povezivanja opisani su u Dodatku 5 ove standardne ponude. Navedeni postupci bit
će detaljnije definirani ugovorom o međusobnom povezivanju.

Kako bi se osigurala
plaćanja od strane Operatora T-Com-u za pružanje usluga međusobnog povezivanja,
T-Com može zatražiti od Operatora da ishodi jedno od sredstava osiguranja
plaćanja opisanih u Dodatku 5 ove standardne ponude prije sklapanja ugovora o
međusobnom povezivanju.

13. PREKID PRUŽANJA
USLUGA MEĐUSOBNOG POVEZIVANJA

Bez utjecaja na
postojanje bilo kakvog drugog pravnog sredstva, te osim ako je nešto drugo
utvrđeno ugovorom o međusobnom povezivanju, u slučaju da Operator ne podmiri
bilo koji dospjeli, a neosporeni račun za bilo koji iznos za T-Com-ove usluge
međusobnog povezivanja u roku od 8 dana po dospijeću plaćanja računa kako je to
definirano u Dodatku 5 ove standardne ponude ili ne osigura ili produži neko od
sredstava osiguranja plaćanja opisanih u Dodatku 5 ove standardne ponude, T-Com
će biti ovlašten trenutno prekinuti pružanje usluga međusobnog povezivanja uz
prethodnu obavijest Operatoru i nadležnom regulatornom tijelu. U tom slučaju
T-Com neće odgovarati za bilo kakvu štetu koja bi mogla nastati Operatoru
uslijed prekida pružanja usluga međusobnog povezivanja.

14. ODGOVORNOST

*14.1. Opće odredbe*

Svaka ugovorna strana
odgovarat će i bit će dužna naknaditi svaku štetu koja može nastati drugoj
ugovornoj strani kao posljedica neispunjenja odnosno kašnjenja u ispunjenju
svojih obveza iz ugovora o međusobnom povezivanju.

Odgovornost jedne
ugovorne strane prema drugoj ugovornoj strani bit će ograničena u slučaju
materijalne štete na iznos do10,000,000.00 kuna po štetnom događaju, ali
najviše do 50,000,000.00kuna unutar jedne kalendarske godine u kojoj je nastala
šteta kao posljedica više događaja, osim u slučajevima namjere ili krajnje
nepažnje. Niti jedna od ugovornih strana neće biti odgovorna za indirektnu
štetu.

Ugovorne strane neće se
smatrati odgovornima za neispunjenje odnosno kašnjenje u ispunjenju svojih
obveza iz ugovora o međusobnom povezivanju kao ni za bilo kakvu štetu koja je
uslijed toga nastala ako je do neispunjenja odnosno kašnjenja u ispunjenju
došlo u slučajevima djelovanja više sile kao što su velike vremenske nepogode,
potres, poplava, požar ili udar groma.

U slučaju da je bilo
koja od ugovornih strana u ispunjenju ugovora o međusobnom povezivanju ometena
višom silom, dužna je o tome obavijestiti drugu ugovornu stranu u roku od 48
sati, s naznakom uzroka i odgovarajućim dokazima o postojanju više sile.

*14.2. Odgovornost prema trećima*

Svaka ugovorna strana bit
će odgovorna za štetu koja je nastala njenim krajnjim korisnicima uslijed
pružanja odnosno nepružanja usluga temeljem ugovora o međusobnom povezivanju.

U slučaju da krajnji
korisnik jedne ugovorne strane pokrene sudski postupak i/ili postavi zahtjev za
naknadu štete prema drugoj ugovornoj strani koje je u vezi s ispunjenjem
ugovora o međusobnom povezivanju, ugovorna strana tog krajnjeg korisnika će
uložiti svoje najbolje napore da stupi umjesto druge ugovorne strane u
pokrenuti sudski postupak te će u svakom slučaju biti dužna naknaditi toj
ugovornoj strani sve iznose koje je ta ugovorna strana morala platiti krajnjim
korisnicima druge ugovorne strane temeljem sudske odluke i/ili postavljenog
zahtjeva.

Neovisno o prethodno
navedenom, svaka ugovorna strana ima pravo regresa prema drugoj ugovornoj
strani za svu štetu koju je nadoknadila svojim krajnjim korisnicima, a koja je
nastala kao posljedica krajnje nepažnje ili namjere druge ugovorne strane.

15. INTELEKTUALNO
VLASNIŠTVO

Osim ako je u ugovoru o
međusobnom povezivanju izričito određeno drugačije, odnos između T-Com-a i
Operatora u vezi međusobnog povezivanja nema utjecaja na prava intelektualnog
vlasništva bilo koje od ugovornih strana. Po potrebi, prava intelektualnog
vlasništva detaljnije će se urediti ugovorom o međusobnom povezivanju.

16. CIJENE USLUGA
MEĐUSOBNOGPOVEZIVANJA T-Com-a

Sve cijene navedene u
nastavku ove standardne ponude izražene su u kunama ili lipama bez poreza na
dodanu vrijednost.

*16.1. Pristupna točka (T-Com centrala)*

16.1.1. Pristup
pristupnoj točki

A) Naknada za
priključenje (jednokratno):

– dodatni troškovi
pripreme

pristupne točke po
lokaciji                               30.000,00
kuna

B) Godišnja naknada za
pristupnu točku:

po 2 Mbit/s sustavu:                                        10.000,00
kuna

(fakturira se na dan
stavljanja u funkciju 2 Mbit/s sustava i svake godine nakon toga)

*16.2. Vod međusobnog povezivanja*

16.2.1. Korištenje voda
međusobnog povezivanja

Mjesečna naknada po 2
Mbit/s sustavu: kn

Operator plaća T-Com-u
sljedeću naknadu:

*(svi iznosi u kunama)*

|  |  |
| --- | --- |
| mjesni vod | 2.600,00 |
| međumjesni vod | 5.850,00 |
| međužupanijski vod | 10.450,00 |

16.2.2. Priključenje
voda međusobnog povezivanja

Jednokratna naknada: kn

Operator plaća T-Com-u
sljedeću naknadu:

*(svi iznosi u kunama)*

|  |  |
| --- | --- |
| 2 Mbit/s sustav\* | 9.000,00 |

\* u navedenu naknadu
uključena je cijena najma terminalne opreme

*16.3. Promet*

Viša tarifa: 07:00 do
19:00 od ponedjeljka do subote, osim nedjelje i hrvatskih državnih praznika.
Niža tarifa: ostalo vrijeme.

16.3.1. Terminiranje prometa
(pozivi usmjereni na T-Com-ove zemljopisne brojeve)

Operator plaća T-Com-u
sljedeću naknadu:

*(svi iznosi u kunama)*

|  |  |  |  |
| --- | --- | --- | --- |
| Vrsta poziva | Uspostava veze\*  (kn/po pozivu) | Naknada za trajanje (kn/min) | |
| viša tarifa | niža tarifa |
| lokalno terminiranje | 0,015 | 0,068 | 0,034 |
| regionalno terminiranje | 0,015 | 0,095 | 0,0475 |
| nacionalno terminiranje | 0,015 | 0,124 | 0,062 |

\*naknada za uspostavu
poziva se naplaćuje za uspješno uspostavljene veze

16.3.2. Polazni promet (promet
generiran od krajnjih korisnika T-Com-a prema mreži Operatora za nacionalne
pozive u nepokretnoj mreži i međunarodne pozive)

Operator plaća T-Com-u
sljedeću naknadu:

*(svi iznosi u kunama)*

|  |  |  |  |
| --- | --- | --- | --- |
| Vrsta poziva | Uspostava veze\*  (kn/po pozivu) | Naknada za trajanje (kn/min) | |
| viša tarifa | niža tarifa |
| lokalni polazni promet | 0,015 | 0,068 | 0,034 |
| regionalni polazni promet | 0,015 | 0,095 | 0,0475 |
| nacionalni polazni promet\*\* | 0,015 | 0,124 | 0,062 |

\* naknada za uspostavu poziva
se naplaćuje za uspješno uspostavljene veze

\*\* naknada za nacionalni
polazni promet sukladno uvjetima određenima pod točkom B) u poglavlju 2 ove
standardne ponude

16.3.3. Signalizacijske
usluge za SAP

Operator plaća T-Com-u sljedeću naknadu:

*(svi iznosi u kunama)*

|  |  |
| --- | --- |
| Usluga | cijena (kn) |
| po signalizacijskoj točki / jednokratno (za SAP) | 30.000,00 |
| po 64 kbit/s kanalu/godišnje | 50.000,00 |

16.3.4. Pozivi na
brojeve hitnih službi

Operator plaća T-Com-u
sljedeću naknadu:

*(svi iznosi u kunama)*

|  |  |  |
| --- | --- | --- |
| Hitna služba | cijena  (kn/min) | cijena  (kn/poziv) |
| 112 – državna hitna služba | 0,11 | - |
| 92 – policija | 0,11 | - |
| 93 – vatrogasci | 0,11 | - |
| 94 – hitna medicinska pomoć | 0,11 | - |
| 985 – Centar za obavješćivanje i uzbunjivanje | 0,11 | - |
| 987 – HAK -pomoć na cesti | – | 0,25 |
| 9155 – Nacionalna središnjica za spašavanje na moru | 0,11 | – |

16.3.5. Pozivi na
brojeve posebnih usluga T-Com-a

Operator plaća T-Com-u
sljedeću naknadu:

*(svi iznosi u kunama)*

|  |  |  |
| --- | --- | --- |
| Usluga | cijena  (kn/poziv) | cijena  (kn/min) |
| 988 – obavijest o brojevima telefona | 1,00 | - |
| 981 – opće informacije\* | - | 2,50 |

\* Pristup navedenoj usluzi
dostupan je putem nacionalnog odredišnog koda (pripadajućeg pozivnog broja)

16.3.6. Pristup uslugama
s dodanom vrijednostiu mreži Operatora

Operator plaća T-Com-u
sljedeću naknadu:

*(svi iznosi u kunama)*

|  |  |  |
| --- | --- | --- |
| Usluga | Uspostava veze\*  (kn/poziv) | Naknada za trajanje (kn/min) |
| pristup uslugama s dodanom vrijed­nosti (060) u mreži Operatora | 0,015 | 0,15 |

\*naknada za uspostavu
poziva se naplaćuje za uspješno uspostavljene veze

16.3.7. Pristup 0800
usluzi Operatora

Operator plaća T-Com-u sljedeću
naknadu:

*(svi iznosi su u kunama)*

|  |  |  |
| --- | --- | --- |
| Usluga | Uspostava veze\*  (kn/poziv) | Naknada za trajanje (kn/min) |
| pristup 0800 usluzi u mreži Operatora | 0,015 | 0,15 |

\*naknada za uspostavu
poziva se naplaćuje za uspješno uspostavljene veze

16.3.8. Tranzitiranje
prometa kroz T-Com mrežu

Operator plaća T-Com-u
sljedeću naknadu:

*(svi iznosi su u kunama)*

|  |  |
| --- | --- |
| Usluga | Naknada za trajanje (kn/min) |
| usluga tranzita | 0,05 |

16.3.9. Utjecaj količine
prometa nacijene međusobnog povezivanja

Cijene navedene u
člancima 16.3.1 i 16.3.2 ove standardne ponude primjenjivat će se u slučajevima
kada mjesečna količina prometa Operatora (ukupno izračunata u oba smjera), po
relaciji međusobnog povezivanja iznosi barem 65 % standardne količine prometa koja
iznosi 200.000 minuta mjesečno za jednu 2 Mbit grupu tj. 30 kanala. Ako je
količina Operatorovog prometa koja je isporučena na određenoj relaciji
međusobnog povezivanja s T-Com mrežom ispod gore navedenih 65 %standardne
količine prometa, na cijene prometa iz članaka 16.3.1 i 16.3.2 ove standardne
ponude primjenjuju se povećanja kako je definirano u sljedećoj tabeli:

|  |  |
| --- | --- |
| Promet izražen kao postotak normalne količine prometa | Postotno povećanje cijene |
| 55-65 % | +20% |
| 45-54 % | +40% |
| 35-44 % | +60% |
| 25-34 % | +80% |
| <25% | +100% |

Ova odredba počet će se
primjenjivati na Operatora po proteku prvih šest mjeseci po sklapanju ugovora o
međusobnom povezivanju.

*16.4. Radovi na konfiguraciji centrale*

16.4.1. Implementacija
koda odabira operatora

Operator plaća T-Com-u
sljedeću naknadu:

|  |  |
| --- | --- |
| Usluga | cijena (kn) |
| priprema, programiranje i analiza poda­taka za implementaciju na centrali; iz­ra­da tehničke i administrativne dokumentacije | 4.000,00 x broj centrala |
| implementacija usmjeravanja na centrali i konfiguriranje podataka | 1.000,00 x broj centrala |

16.4.2. Implementacija
Operatorove numeracije

Operator plaća T-Com-u
sljedeću naknadu:

|  |  |
| --- | --- |
| Usluga | cijena (kn) |
| priprema, programiranje i ana­liza podataka za implementaciju na centrali | 600,00 x broj centrala |
| implementacija usmjeravanja na centrali i testiranje | 1.000,00 x broj centrala |

Napomena: cijena
implementacije Operatorove numeracije ovisi o podjeli numeracije. Navedene cijene
određene su za blok od 10.000 brojeva te su iste isključivo informativnog
karaktera.

16.4.3. Implementacija
usluge predodabira operatora (CPS)

Za prilagodbu T-Com-ove
infrastrukture u svrhu implementacije CPS funkcionalnosti, profil svi pozivi,
Operator plaća jednokratnu naknadu u iznosu od 400.273,00 kuna te plaća naknade
iz članka 16.4.1. Standardne ponude T-Com-a.

U slučaju da je Operator
ugovorio ugovorom o međusobnom povezivanju pored usluge predodabira operatora
(CPS) i uslugu odabira operatora (CS), tada se naknade iz članka 16.4.1. ove
standardne ponude ne plaćaju posebno u svrhu implementacije CPS
funkcionalnosti.

U slučaju uvođenja CPS
funkcionalnosti za više profila (CPS usluga segmentirana za različite vrste
poziva), naknada za implementaciju CPS funkcionalnosti za više profila bit će
određena naknadno.

Za aktivaciju CPS usluge
za pojedini korisnički telefonski broj, T-Com će Operatoru naplatiti
jednokratnu naknadu za uspostavu CPS usluge po korisničkom telefonskom broju u
iznosu od 76,90 kuna.

17. *Dodatak 1*: POPIS REGIONALNIH PRISTUPNIH TOČAKA I NACIONALNIH
ODREDIŠNIH KODOVA

Regionalna pristupna
područja:

|  |  |  |
| --- | --- | --- |
| Regionalno pristupno područje | Broj regionalnih pristupnih točaka | Uključena područja nacionalnog odredišnog koda |
| Zagreb | 4 | 1, 40, 42, 43, 44, 47, 48, 49 |
| Split | 2 | 20, 21, 22, 23 |
| Osijek | 2 | 31, 32, 33, 34, 35 |
| Rijeka | 2 | 51, 52, 53 |

Popis regionalnih
pristupnih točaka T-Com-a:

|  |  |  |
| --- | --- | --- |
| Regionalno pristupno područje | Regionalna pristup­na točka (Oznaka centrale) | Grad |
| Zagreb | TC2 | Zagreb |
| Zagreb | TC5 | Zagreb |
| Zagreb | TC4 | Zagreb |
| Zagreb | TC6 | Zagreb |
| Split | TC1 Split | Split |
| Split | TC2 Split | Split |
| Rijeka | TC1 Rijeka | Rijeka |
| Rijeka | TC2 Rijeka | Rijeka |
| Osijek | TC Đakovo | Đakovo |
| Osijek | TC Osijek | Osijek |

![]()

*Slika 1:* Karta regionalnih pristupnih područja

Regionalna pristupna
područja i pripadajuća lokalna pristupna područja:

|  |  |  |  |  |  |
| --- | --- | --- | --- | --- | --- |
| Regionalno pristupno područje | Lokalna pristupna područja1 | | | broj pristup­nih točaka | Funkcija T-Com-ove pristupne točke |
| Zagreb | | 1.1 | Centar 4 | 1 | lokalna |
|  | | 1.2 | Črnomerec 2 | 1 | lokalna |
|  | | 1.3 | Dubrava 2 | 1 | lokalna |
|  | | 1.4 | Dugo Selo | 1 | lokalna |
|  | | 1.5 | Ivanić Grad | 1 | lokalna |
|  | | 1.6 | Medveščak 2 | 1 | lokalna |
|  | | 1.7 | Peščenica 2 | 1 | lokalna |
|  | | 1.8 | Peščenica 3 | 1 | lokalna |
|  | | 1.9 | Prečko | 1 | lokalna |
|  | | 1.10 | Samobor | 1 | lokalna |
|  | | 1.11 | Sesvete | 1 | lokalna |
|  | | 1.12 | Trešnjevka 3 | 1 | lokalna |
|  | | 1.13 | Trešnjevka 4 | 1 | lokalna |
|  | | 1.14 | Trnje 3 | 1 | lokalna |
|  | | 1.15 | Trnje 4 | 1 | lokalna |
|  | | 1.16 | Trnsko 2 | 1 | lokalna |
|  | | 1.17 | Utrine | 1 | lokalna |
|  | | 1.18 | Velika Gorica | 1 | lokalna |
|  | | 1.19 | Vrapče | 1 | lokalna |
|  | | 1.20 | Zaprešić | 1 | lokalna |
|  | | 1.21 | Žitnjak | 1 | lokalna |
|  | | 1.22 | Čakovec | 1 | lokalna |
|  | | 1.23 | Varaždin 1 | 1 | lokalna |
|  | | 1.24 | Varaždin 2 | 1 | lokalna |
|  | | 1.25 | Bjelovar | 1 | lokalna |
|  | | 1.26 | Sisak | 1 | lokalna |
|  | | 1.27 | Križevci | 1 | lokalna |
|  | | 1.28 | Daruvar | 1 | lokalna |
|  | | 1.29 | Kutina | 1 | lokalna |
|  | | 1.30 | Prelog | 1 | lokalna |
|  | | 1.31 | Zabok | 1 | lokalna |
|  | | 1.32 | Koprivnica | 1 | lokalna |
|  | | 1.33 | Krapina | 1 | lokalna |
|  | | 1.34 | Karlovac | 1 | lokalna |
|  | | 1.35 | Duga Resa | 1 | lokalna |
| Split | | 2.1 | Split 1B | 1 | lokalna |
|  | | 2.2 | Split 3 | 1 | lokalna |
|  | | 2.3 | Split 2A | 1 | lokalna |
|  | | 2.4 | Solin | 1 | lokalna |
|  | | 2.5 | Trogir | 1 | lokalna |
|  | | 2.6 | Sinj | 1 | lokalna |
|  | | 2.7 | Makarska | 1 | lokalna |
|  | | 2.8 | Imotski | 1 | lokalna |
|  | | 2.9 | Dubrovnik 3 | 1 | lokalna |
|  | | 2.10 | Ploče | 1 | lokalna |
|  | | 2.11 | Šibenik 1 | 1 | lokalna |
|  | | 2.12 | Šibenik 2 | 1 | lokalna |
|  | | 2.13 | Pag | 1 | lokalna |
|  | | 2.14 | Zadar 1 | 1 | lokalna |
|  | | 2.15 | Zadar 2 | 1 | lokalna |
| Osijek | | 3.1 | Beli Manastir | 1 | lokalna |
|  | | 3.2 | Donji grad | 1 | lokalna |
|  | | 3.3 | Gornji grad | 1 | lokalna |
|  | | 3.4 | Đakovo | 1 | lokalna |
|  | | 3.5 | Retfala | 1 | lokalna |
|  | | 3.6 | Vinkovci | 1 | lokalna |
|  | | 3.7 | Vukovar | 1 | lokalna |
|  | | 3.8 | Slatina | 1 | lokalna |
|  | | 3.9 | Virovitica | 1 | lokalna |
|  | | 3.10 | Požega | 1 | lokalna |
|  | | 3.11 | Slavonski Brod | 1 | lokalna |
|  | | 3.12 | Nova Gradiška | 1 | lokalna |
| Rijeka | | 4.1 | Centar | 1 | lokalna |
|  | | 4.2 | Kozala | 1 | lokalna |
|  | | 4.3 | Krk | 1 | lokalna |
|  | | 4.4 | Opatija | 1 | lokalna |
|  | | 4.5 | Šušak | 1 | lokalna |
|  | | 4.6 | Zamet | 1 | lokalna |
|  | | 4.7 | Pazin | 1 | lokalna |
|  | | 4.8 | Pula 2 | 1 | lokalna |
|  | | 4.9 | Rovinj | 1 | lokalna |
|  | | 4.10 | Umag | 1 | lokalna |
|  | | 4.11 | Gospić | 1 | lokalna |
if !supportMisalignedColumns|  |  |  |  |  |  |
endif

\_\_\_\_\_

1 Lokalne pristupne točke bit će stavljene na raspolaganje u
skladu s tehnič­kim mogućnostima T-Com-a i prema dogovoru s Operatorom.

18. Dodatak 2: KONTAKT
INFORMACIJE

Svi upiti i zahtjevi za podacima
vezani uz standardnu ponudu usluga međusobnog povezivanja moraju se uputiti
pisanim putem na sljedeću kontaktnu adresu T-Com-a.

HT – Hrvatske
telekomunikacije d.d.

Sektor poslovanja s
oper+atorima

Savska cesta 32

10 000 Zagreb

Tel. 01/ 4912 300

Fax. 01/ 4912 333

T-Com će na zahtjev
tražitelja dati na uvid odgovarajuću dokumentaciju pod uvjetom davanja izjave o
povjerljivosti koju prethodno mora potpisati tražitelj.

19. Dodatak 3: OPIS
USLUGA MEĐUSOBNOG POVEZIVANJA

U svrhu pojašnjenja,
popis usluga međusobnog povezivanja i njihov opis definirani su u ovom Dodatku.

*1. Usluge lokalnog međusobnog povezivanja*

|  |  |
| --- | --- |
| Usluga lokalnog polaznog prometa | Usluga lokalnog polaznog prometa omogućuje krajnjim korisnicima T-Com-a da iniciraju nacionalni ili međunarodni poziv u T-Com mreži prema lokalnoj pristupnoj točki T-Com-a na koju je spojen Operator, koja se nalazi unutar istog lokalnog pristupnog područja pomoću usluge odabira operatora. |
| Usluga lokalnog terminiranja prometa | Usluga lokalnog terminiranja prometa omogućuje terminiranje poziva s lokalne pristupne točke T-Com-a na koju je spojen Operator, prema krajnjim korisnicima T-Com-a koji su spojeni na T-Com mrežu unutar istog lokalnog pristupnog područja. |

*2. Usluge regionalnog međusobnog povezivanja*

|  |  |
| --- | --- |
| Usluga regionalnog polaznog prometa | Usluga regionalnog polaznog prometa omogućuje krajnjim korisnicima T-Com-a da iniciraju nacionalni ili međunarodni poziv u T-Com mreži prema regionalnoj pristupnoj točki T-Com-a na koju je spojen Operator, koja se nalazi unutar istog regionalnog pristupnog područja pomoću usluge odabira operatora. |
| Usluga regionalnog terminiranja prometa | Usluga regionalnog terminiranja prometa omogućuje terminiranje poziva s regionalne pristupne točke T-Com-a na koju je spojen Operator prema krajnjim korisnicima T-Com-a koji su spojeni na T-Com mrežu unutar istog regionalnog pristupnog područja. |

*3. Usluge nacionalnog međusobnog povezivanja*

|  |  |
| --- | --- |
| Usluga nacionalnog terminiranja prometa | Usluga nacionalnog terminiranja prometa omogućuje terminiranje poziva s regionalne pristupne točke T-Com-a na koju je spojen Operator prema krajnjim korisnicima T-Com-a koji su spojeni u T-Com mrežu, a koja se nalazi u drugom regionalnom pristupnom području. |
| Usluga nacionalnog polaznog prometa | Usluga nacionalnog polaznog prometa omogućuje krajnjim korisnicima T-Com-a da iniciraju nacionalni ili međunarodni poziv u T-Com mreži prema regionalnoj pristupnoj točki T-Com-a na koju je spojen Operator, koja se nalazi u drugom regionalnom pristupnom području pomoću usluge odabira operatora. |

*4. Pozivi prema hitnim službama*

Pozivi generirani od strane
krajnjih korisnika Operatora prema brojevima hitnih službi koje nudi T-Com. Ove
usluge nisu dostupne primjenom usluge odabira operatora i predodabira
operatora. Popis usluga dan je u članku 16.3.4 ove standardne ponude

*5. Pozivi prema brojevima posebnih usluga*

Pozivi generirani od
strane krajnjih korisnika Operatora prema brojevima posebnih usluga koje nudi
T-Com. Ove usluge nisu dostupne primjenom usluge odabira operatora i
predodabira operatora. Popis usluga dan je u članku 16.3.5 ove standardne ponude

*6. Vod međusobnog povezivanja (n × E1)*

Vod međusobnog
povezivanja predstavlja fizičku vezu između pristupne toče koja se nalazi u
T-Com mreži i pristupne točke koja se nalazi u mreži Operatora, a koji služi za
povezivanje dviju mreža. Vod međusobnog povezivanja realiziran je na lokaciji
centrale operatora, kao nx2 Mbit/s vod (nxE1). Minimalni inicijalni kapacitet
na svakoj pristupnoj točki je 2x2 Mbit/s. Unutar prijenosnog kapaciteta bit će
uspostavljeno do najviše 31x64 kbit/s bit/s za govor i signalizaciju.

Standardni vod
međusobnog povezivanja realiziran je pomoću samo jednog prijenosnog puta.

*7. Signalizacijski vod (1 × 64 kbit/s)*

Signalizacijski vod
sastoji se od najniže funkcionalne razine (razina 1) u signalizacijskom sustavu
br. 7. On predstavlja dvosmjerni prijenosni put za signalizaciju, a sastoji se
od dva podatkovna kanala koji rade zajedno, ali u suprotnim smjerovima i istom
brzinom.

Digitalni
signalizacijski vod sastoji se od digitalnih prijenosnih kanala i digitalnih
centrala ili njihove terminalne opreme koja služi kao sučelje prema
signalizacijskim terminalima. Digitalni prijenosni kanali mogu biti izvedeni od
digitalnog multipleksiranog signala 2048 kbit/s, a koji ima strukturu kako je
definirano u ITU-T preporuci G.704.

Time slot za uspostavu
voda bit će bilateralno dogovoren.

Signalizacijski vod
služi za prijenos ISUP poruka. Prijenos drugih vrsta poruka (SCCP i slično) bit
će predmet ugovora o međusobnom povezivanju.

20. Dodatak 4:
PLANIRANJE, NARUDŽBAI TESTIRANJE

*20.1. Proces planiranja prijenosnih sustavameđusobnog
povezivanja*

Po sklapanju ugovora o
međusobnom povezivanju Operator je obavezan dostaviti šestomjesečni plan
kapaciteta za međusobno povezivanje. Operator je dužan specificirati lokacije na
kojima će se instalirati prijenosna oprema, dostaviti podatke o količini
kapaciteta za međusobno povezivanje po relacijama međusobnog povezivanja,
prometne podatke izražene u minutama i Erlanzima, a u skladu s tablicama u
prilogu (tablica1-4).

*Tablica 1*. Planovi
o broju potrebnih 2Mbit/s sustava

U ovoj tablici potrebno
je specificirati relaciju veze međusobnog povezivanja kao i broj 2Mbit/s
sustava na toj relaciji za određeni kalendarski kvartal, te zahtijevani datum
realizacije. T-Com će nakon dostavljenih planova popuniti polje odobreni datum
realizacije, te tako popunjenu tablicu vratiti Operatoru. Podaci se
specificiraju za 4 kalendarska kvartala.

|  |  |  |  |  |  |  |  |
| --- | --- | --- | --- | --- | --- | --- | --- |
| Tablica 1. |  |  |  |  |  |  |  |
|  |  |  |  |  |  |  |  |
| Planovi o broju potrebnih 2 Mbit/s sustava | | | |  |  |  |  |
| (Međusobno povezivanje na strani korisnika) | | | |  |  |  |  |
|  |  |  |  |  |  |  |  |
| Relacija voda međusobnog povezivanja | Broj 2 Mbit/s sustava za T+1Q | Zahtijevani datum realizacije | Odobreni datum realizacije | ...... | Broj 2 Mbit/s sustava za T+4Q | Zahtijevani datum realizacije | Odobreni datum realizacije |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |

 *Tablica
2*. Planovi o količini prometa koje će
se isporučivati po sustavima međusobnog povezivanja (u minutama)

U ovoj tablici je
potrebno za svaku relaciju veze međusobnog povezivanja specificirati količinu
prometa izraženu u minutama po kalendarskom kvartalu koja će se odvijati u
smjeru Operator – T-Com i to u skladu s tarifnim modelom međusobnog povezivanja
(viša i niža tarifa) definiranim u ovoj standardnoj ponudi. Za promet u smjeru
T-Com – Operator potrebno je specificirati iste podatke. Podaci se
specificiraju za 4 kalendarska kvartala.

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Tablica 2 |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |
| Planovi o količini prometa koje će se isporučivati po traženim sustavima međusobnog povezivanja (u minutama) | | | | | | | | | | | | |
|  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |
|  | Tarifni period – promet u smjeru prema T-Com-u | | | | | | Tarifni period – promet u smjeru od T-Com-a | | | | | |
|  | T+1Q | | ........ | | T+4Q | | T+1Q | | ........ | | T+4Q | |
| Relacija voda međusobnog povezivanja | viša tarifa | niža tarifa | ........ | ...... | viša tarifa | niža tarifa | viša tarifa | niža tarifa | ...... | ...... | viša tarifa | niža tarifa |
|  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  | > |
|  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |

*Tablica 3.* Plan prometnog
opterećenja za glavni prometni sat izražen u Erlanzima

Za svaku relaciju veze
međusobnog povezivanja potrebno je definirati plan prometnog opterećenja za
glavni prometni sat izražen u Erlanzima za svaki mjesec u kalendarskom kvartalu.
Podaci se specificiraju za 4 kalendarska kvartala.

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Tablica 3 |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |
| Plan prometnog opterećenja za glavni prometni sat izražen u Erl | | | | | | | |  |width=30 valign=top style='width:22.6pt;border-top:none;border-left:none;
border-bottom:solid black 1.0pt;border-right:solid black 1.0pt;mso-border-top-alt:
solid black .5pt;mso-border-left-alt:solid black .5pt;mso-border-alt:solid black .5pt;
padding:4.0pt 1.4pt 4.0pt 1.4pt;height:2.95pt'>

  |  |  |
|  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |
|  | T+1Q | | | T+2Q | | | ..... | | | T+4Q | | |
| Relacija voda međusobnog povezivanja | T+1 mjesec | T+2 mjeseca | T+3 mjeseca | T+4 mjeseca | T+5 mjeseci | T+6 mjeseci | ..... | ..... | .... | T+10 mjeseca | T+11 mjeseci | T+12 mjeseci |
|  | Erlang | Erlang | Erlang | Erlang | Erlang | Erlang |  |  |  | Erlang | Erlang | Erlang |
|  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |
|  |  |  |  |  |  | > |  |  |  |  |  |  |
|  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |

*Tablica 4.* Detaljni
prometni planovi izraženi u Erlanzima po uslugama (kvartalno)

Za svaku relaciju veze međusobnog
povezivanja potrebno je definirati količinu kvartalnog prometnog opterećenja
izraženog u Erlanzima za smjer T-Com – Operator i to za lokalni i regionalni
promet međusobnog povezivanja. Za prometni smjer Operator – T-Com potrebno je
definirati količinu kvartalnog prometnog opterećenja izraženo u Erlanzima za
lokalni, regionalni i nacionalni promet, za promet prema hitnim službama i
posebnim uslugama T-Com-a za svaki mjesec u kalendarskom kvartalu. Podaci se
specificiraju za 4 kalendarska kvartala.

|  |  |  |  |  |  |  |  |
| --- | --- | --- | --- | --- | --- | --- | --- |
| Tablica 4 |  |  |  |  |  |  |  |
|  |  |  |  |  |  |  |  |
| Detaljni plan prometa U Erlanzima po uslugama (kvartalno) | | | | | |  |  |
|  |  |  |  |  |  |  |  |
|  | smjer T-Com-Operator (polazni promet) | | smjer Operator – T-Com (terminalni promet) | | | | |
|  |
| relacija voda međusobnog povezivanja | lokalno područje | regionalno područje | lokalno područje | regionalno područje | nacionalno | posebne usluge | hitne službe |
| područje |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  | /span>/o:p> |  |  |  |  |  |  |
|  |  |  |  |  |  |  |  |

Pored prethodno navedenog,
šest mjeseci nakon dostave prvog plana kapaciteta za međusobno povezivanje,
Operator je dužan dostavljati planove za sljedećih 12 mjeseci uz mogućnost
eventualnih korekcija prethodno najavljenih planova i to u prosincu za 2Q + 9
mjeseci, ožujku za 3Q+ 9 mjeseci, lipnju za 4Q + 9 mjeseci i rujnu za 1Q + 9
mjeseci, i tako za svaki naredni period. Tehnička rješenja u skladu s ovim
planovima počinju se pripremati tek nakon potpisivanja ugovora o međusobnom
povezivanju s Operatorom, u kojem su specificirane sve tražene relacije
međusobnog povezivanja. Svaka nova relacija međusobnog povezivanja kao i
proširenje postojeće, koje Operator naknadno zatraži, bit će predmet dodatka
ugovoru o međusobnom povezivanju. U slučaju da Operator isporuči veću količinu
prometa od planirane, T-Com ne može garantirati dogovorenu kvalitetu usluga.

*20.2. Narudžba kapaciteta za međusobno povezivanje*

Na temelju prethodno
dostavljenih planova Operator je dužan, a u okviru prethodno dostavljenih
planova, dostaviti narudžbu za uspostavljanje kapaciteta za međusobno
povezivanje. Narudžba treba sadržavati relaciju voda međusobnog povezivanja,
tj. adrese Operatorovih fizičkih lokacija koje je potrebno međusobno povezati,
količinu sustava, planirani datum realizacije, kontakt podatke, te datum od
kojega su mogući radovi na lokaciji Operatora. Po primitku narudžbe T-Com će u
skladu s tehničkim mogućnostima pristupiti realizaciji istog. T-Com će
uspostaviti naručene kapacitete za međusobno povezivanje najkasnije tri mjeseca
od dana primitka narudžbe sukladno ovom članku. Operator će biti odgovoran za
naknadu troškova T-Com-a ukoliko odustane od narudžbe zatraženih ili planiranih
kapaciteta, što će biti regulirano ugovorom o međusobnom povezivanju.

*20.3. Testiranje relacije veze međusobnog povezivanja*

Prilikom prve uspostave
kapaciteta na traženoj lokaciji izvršiti će se testiranja relacije veze
međusobnog povezivanja radi verifikacije postojeće opreme i provjere
kompatibilnosti sustava koji se međusobno spajaju, a u skladu s T-Com-ovom test
listom. Testiranja je potrebno dogovoriti 2 mjeseca unaprijed. U slučaju da
T-Com istovremeno zaprimi zahtjeve za testiranje od dva ili više operatora,
T-Com će definirati listu čekanja te u skladu s njom obavijestiti operatore o
mogućem terminu početka testiranja. Po završetku testova T-Com će poslati
obavijest o završetku testova Operatoru. Također će se po završetku testiranja
razmijeniti rezultati testova.

U slučaju da Operator
donese odluku o unapređenju (upgrade) svoje mreže pomoću nove verzije softvera
ili ukoliko značajno pridoda nove funkcionalnosti, bit će potrebno izvršiti
nova testiranja. Sve značajno unaprijeđene funkcionalnosti bit će potvrđene
novim testom za međusobno povezivanje osim u slučaju kada se u dogovoru s
T-Com-om utvrdi da novo testiranje nije potrebno.

Za potrebe izvođenja
testiranja treba definirati sljedeće podatke: kontakt osoba odgovorna za
testiranje, oznaka digitalnog primarnog sustava i oznake govornih kanala testne
relacije, signalizacijska relacija, adrese komutacija – DPC (digital point
code), verzija ISUP-a, tablice usmjeravanja PSTN i SS7 prometa, MTP informacije
i informacije koje se odnose na vod. Ove podatke je potrebno dostaviti T-Com-u
koji će po usuglašavanju svih parametara potrebnih za testiranje, te po identificiranju
mogućih ograničenja prilikom testiranja, potvrditi ulazne testne parametre
Operatoru, uključujući i dimenzioniranje verifikacijskog perioda tijekom kojeg
će se utvrditi ispravnost i postavka svih dogovorenih parametara koji su
potrebni za normalno funkcioniranje relacije veze međusobnog povezivanja.

Kategorije testova koje
je potrebno izvršiti su sljedeće:

a) 1. razina testiranja:
testiranje 2Mbit/s sustava – prilikom uspostave digitalne primarne grupe potrebno
je izvršiti testiranje kvalitete prijenosnog sustava tijekom 24h, a prije samog
prospajanja na komutacije obje strane, u skladu s preporukom ITU-T G.821;

b) 2. i 3. razina
testiranja (MTP 2 i MTP 3): NNI (node to node interconnection)(čvor-čvor) SS7
testovi kompatibilnosti mreže (SS7 interoperabilni testovi, usmjeravanje,
upravljanje sustavom), u skladu s preporukama ITU-T Q.781 i Q.782;

c) 4. razina testiranja
(ISUP): UNI-UNI testovi (User network interface)– testovi mrežnih sučelja
Operatora i T-Com-a, u skladu s preporukama ITU-T Q.784 i Q.785;

d) end-to-end testiranje
(ISDN) – UNI-UNI testo testoer network interface): testiranje različitih
parametara kvalitete, u skladu s specifikacijom testova Euroscom project P104,
zadnje izdanje, volume 1 (02/93);

e) Testiranje
accountinga i CDR zapisa – testiranje accounting funkcije na komutaciji

f) Testiranje
usmjeravanja PSTN prometa – provjera ispravnosti implementacije tablica
usmjeravanja za određene serije numeracija

Detaljne specifikacije
testova i postupak testiranja bit će opisano u ugovoru o međusobnom
povezivanju. Troškove testiranja snosi Operator.

21. Dodatak 5: NAPLATA I
OBRAČUN

*21.1. Promet*

a) Period obračuna i
naplate je jedan kalendarski mjesec (obračunsko razdoblje)

b) Svaka strana bilježi
dolazni i odlazni promet. Promet se bilježi na svakoj pristupnoj točki T-Com-a
odnosno Operatora. CDR podaci potrebni za naplatu su: A-broj, B-broj, dolazna
ruta, odlazna ruta, datum, vrijeme početka veze, trajanje veze. Bilježenje
prometa započinje svakog prvog dana mjeseca u 00.00 sati.

c) U slučaju gubitka
dijela CDR-a ili svih CDR-ova jedne od strana, druga strana će dostaviti
prometna mjerenja za pripadajuće razdoblje. U slučaju da niti jedna od strana
nije u mogućnosti predočiti prometne podatke primijenit će se metoda
ekstrapolacije opisana u točki 21.4.b) ovog Dodatka.

d) Ukupno vrijeme
naplate (u minutama) za kalendarski mjesec računa se kako slijedi: ukupni broj
sekunda za sve uspješne veze (trajanje veze je vrijeme između odgovora i
prekida) tijekom obračunskog razdoblja za svaku uslugu dijeli se sa 60 i
zaokružuje.

e) Svaka strana izdaje
račun za svoja potraživanja temeljem ugovora o međusobnom povezivanju do 15-og
u mjesecu koji slijedi nakon mjeseca u kojem je promet nastao. Naplata se vrši
prema mjernim podacima (bez usklađivanja). Promjena definiranih rokova moguća
je samo na temelju prethodne suglasnosti obje strane.

f) Stavke računa bit će
definirane u  ugovoru o međusobnom
povezivanju

*21.2. Vodovi međusobnog povezivanja*

a) Period obračuna i
naplate je jedan kalendarski mjesec

b) T-Com izdaje račun za
korištenje vodova međusobnog povezivanja temeljem ugovora o međusobnom
povezivanju do 5-og u mjesecu za tekući mjesec.

*21.3. Plaćanje*

a) Rok dospijeća
plaćanja računa je 30 dana od dana izdavanja računa.

b) Strana koja ne
podmiri dospjelo dugovanje unutar roka dospijeća plaćanja niti unutar tog roka
ne prigovori na iznos dugovanja pisanim putem, bit će dužna platiti zatezne
kamate sukladno važećim propisima.

*21.4. Prigovori*

a) Prigovori na iznose
računa, osobito ako iznos ne odgovara mjerenjima druge strane (razlika više od
2% u vrijednosti), podnose se u pisanom obliku unutar roka dospijeća računa.

Format podataka potrebni
za usklađivanje prometa je sljedeći:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Oznaka centrale | A broj | B broj | dolazna ruta | odlazna ruta | datum (dd.:mm:gg) | vrijeme početka (ss:mm:ss) | vrijeme završet­ka (ss:mm:ss) | trajanje |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |

b) Ekstrapolacijska
metoda

U slučaju primjene točke
21.1.c) ovog Dodatka upotrijebit će se metoda linearne regresije. Računi izdani
za prethodnih 6 mjeseci bit će temelj za izračun.

Iznos se računa na
sljedeći način:

y = a + bxn +
1

a i b se računaju iz
formula (korištenjem metode minimuma kvadrata):

*![](dodatni/354782.gif)*

xi – zasebni
periodi naplate (x1 = 30 dana, x2 = 61 dana, …)

yi – zasebni
naplaćeni iznos

n – broj korištenih
perioda naplate (6)

x, y – aritmetička
sredina korištenih vrijednosti

y – izračunata
vrijednost za dotični mjesec

*21.5. Financijske garancije*

a) Na zahtjev T-Com-a
Operator će biti dužan dostaviti T-Com-u jedno od sljedećih instrumenata
osiguranja plaćanja po svom izboru:

– depozit na »escrow«
računu pri uglednoj bankarskoj ili financijskoj instituciji u Republici
Hrvatskoj.

– određeni iznos plaćen
T-Com-u unaprijed

– bankarska garancija
pri uglednoj bankarskoj instituciji u Republici Hrvatskoj s minimalnim rokom od
godine dana, s klauzulom »na prvi poziv« i »bez pogovora«.

b) Iznos depozita na
»escrow« računu, unaprijed plaćeni iznos odnosno iznos bankarske garancije
utvrdit će se prema procijenjenom iznosu računa za pružene (planirane)
T-Com-ove usluge međusobnog povezivanja u razdoblju od tri mjeseca. Ovisno o
stvarnom prometu razmijenjenom između strana, navedeni iznosi mogu biti
revidirani svaka tri mjeseca.

c) U slučaju da Operator
ne podmiri svoja dospjela dugovanja sukladno ugovoru o međusobnom povezivanju,
primijenit će se, ovisno o izabranom instrumentu osiguranja plaćanja, sljedeći
postupak:

– odabrana bankarska
odnosno financijska institucija isplatit će T-Com-u dužni iznos iz novčanog
depozita na »escrow« računu. Kamate koje se zaračunavaju po »escrow« računu pripadaju
Operatoru;

– iznos dugovanja bit će
podmiren T-Com-u od iznosa koji je unaprijed plaćen T-Com-u;

– iznos duga bit će
plaćen T-Com-u putem bankarske garancije. Prije isteka roka važnosti bankarske
garancije Operator je obvezan pružiti T-Com-u novu bankarsku garanciju.

Odluka, NN 82/2005-1588